Wọn ka pasitọ mọ ibi to ti n ba iyawo oniyawo laṣepọ lori oke adura n'Ibadan

Bo tilẹ jẹ pe inu oṣu kẹsan, ọdun 2018 ni iṣẹlẹ ọhun ti waye, sibẹ titi di asiko yii niṣẹlẹ naa ṣi n jẹ iyalẹnu, to mu ki awọn kan maa beere pe 'ta ni eniyan Ọlọrun'?Pasitọ Ọṣhọ ni wọn pe orukọ pasitọ naa ti wọn ka mọ ori ọkan lara awọn ọmọ ijọ, nibi ti awọn mejeeji ti n ko ibasun funra wọn karakara ninu igbo to wa lori oke ti wọn ti lọ gbadura.Gẹgẹ ba a ṣe gbọ, obinrin naa ti wọn pe ni Arabinrin Ajibade la gbọ pe o lọ si ori oke ti pasitọ naa wa lati lọọ gbadura ati aawẹ ọlọjọ mẹta, ṣugbọn to jẹ pe kaka ko kojumọ nnkan to ba lọ, nnkan min in lo n ṣe.Ohun ta a gbọ ni pe gbara ti Arabinrin Ajibade ti de si ori oke naa ti wọn ni ilu Ibadan lo wa ni wọn l'awọn kan ti bẹrẹ sii fura sii, paapaa pẹlu iṣesi oun ati pasitọ Ọṣhọ.Idi ni yii ta a gbọ pe awọn eeyan naa fi bẹrẹ sii ṣọ wọn lọwọ-leṣe lati mọ nnkan to pa wọn pọ, ṣugbọn ta a gbọ pe aṣiri wọn pada tu sita.Ẹ ka ẹkunrẹrẹ iroyin naa nibi:WỌN KA PASITỌ MỌ IBI TO TI N BA ỌMỌ ṢỌỌṢI Ẹ SUN LORI OKE N'IBADAN


Ọwọ tẹ ọmọ ọdun mọkanlelogun to ra ibọn jọ sile

Ọwọ ileeṣẹ ọlọpaa ipinlẹ Bauchi ti tẹ gendekunrin, ọmọ ọdun mọkanlelogun kan, Umar Abubakar to lọ ra ibọn jọ sinu ile. Agbẹnusọ f'awọn ọlọpaa ipinlẹ naa, SP Ahmed Mohammed Wakil, lo fidi iroyin ọhun mulẹ lonii, Ọjọru, Wẹsidee, ọjọ kejidinlogun, oṣi kinni, ọdun 2023. Wakil sọ pe awọn ọlọpaa ẹkun Toro ni wọn rọwọ to Abubakar lakoko ti wọn n ṣiṣẹ kọja lọ nitosi abule Nabardo, ijọba ibilẹ Gamawa. O ni ẹgbẹrun marundinlọgbọn ni Abubakar ra ibọn kan lọwọ ọrẹ ẹ, Mohammed lati ipinlẹ Nasarawa. O ni ibọn meji ọtọọtọ lọmọkunrin naa ra lọwọ ọrẹ rẹ.Bakan naa lọ sọ pe oun ti yin ọta ibọn kan ninu ọta ibọn toun ra pẹlu awọn ibọn yii lakoko toun n le darandaran to wọnu oko oun lati fi maalu jẹ ẹ.


O ma ṣe o! Ile gbajumọ Kọminṣanna nipinlẹ Ogun jona di eeru l'Abẹokuta

Ibanujẹ nla l'Ọjọru, Wẹsidee ọsẹ yii jẹ pẹlu bi ile Kọmiṣanna f'ọrọ eto iṣẹ agbẹ, Ọmọwe Samson Adeọla Ọdẹdina ṣe jona.Bo tilẹ jẹ pe titi di asiko ti a pari akojọpọ iroyin yii la ko tii le fidi ohun to fa ijamba ina naa mulẹ, ṣugbọn a gbọ pe ile naa jona kọja sisọLara awọn to gbe iroyin naa si wa leti sọ pe ko si dukia kan ṣoṣo ti wọn ri mu jade ninu ile naa to wa lagbegbe Kemta Housing Estate, Idi-Aba niluu Abẹokuta.Ẹpa ko boro mọ nigba ti awọn oṣiṣẹ ileeṣẹ panapana yoo fi debẹ lati ṣe iranwọ.Gbogbo awọn ololufẹ baba naa to ti figba kan ri jẹ ọga ile ẹkọ gbogboniṣe nipinlẹ naa ni wọn ti n ba a kẹdun, ti wọn si n fi ọrọ itura ranṣẹ sii.Ile naa ati gbogbo ohun to bajẹ nibẹ ni wọn loo le ni miliọnu meedogun naira.


Ijamba ọkọ tun waye l'Abẹokuta

Bo tilẹ jẹ pe a ko le sọ boya eeyan ku ninu ijamba mọto to waye lalẹ Ọjọru, Wẹsidee, ọsẹ yii, ṣugbọn ijamba naa le kọja bẹẹ to fi da sunkẹrẹ fakẹrẹ ọkọ silẹ.Agbegbe Adedẹrọ ni ijamba naa ti waye ni nnkan bi aago mẹjọ alẹAwọn oṣiṣẹ aabo oju popona nipinlẹ Ogun, TRACE ni wọn palẹmọ ijamba naa kuro, ti wọn si dẹkun sunkẹrẹ fakẹrẹ.


Aye o! Iya at'ọmọ pokunso lọjọ kan ṣoṣo

Ko tii sẹni to le sọ pato ohun to ṣẹlẹ lori bi iyaale ile kan ati ọmọ rẹ ṣe pokunso lọjọ kan ṣoṣo, eyi to ko iyalẹnu ba pupọ awọn eeyan.Agbegbe Ajoa to wa ni Ahanta West Municipality, Western Region, orileede Ghana ni iṣẹlẹ ọhun ti waye laaarọ Ọjọru, Wẹsidee ọsẹ yii, iyẹn ọjọ kejidinlogun, oṣu kinni ọdun ti a wa yii.Gẹgẹ bi a ṣe gbọ, wọn ni obinrin naa ti koko ki okun bọ ọmọ rẹ lọrun, to si gbe e kọ. Lẹyin eyi ni wọn loun naa pokunso.Wọn ni gbogbo asiko ti obinrin naa n ki okun bọ ọmọ rẹ ọhun lọrun, lọmọ naa n sunkun rẹpẹtẹ, ṣugbọn ti awọn eeyan ko mọ ohun to n ṣẹlẹ.Ọkan lara awọn ara adugbo, Nana Yaw to sọrọ ṣalaye pe;“A wa ṣiṣẹ gẹgẹ bi oṣiṣẹ nile akọku yii ni, igba ti a de la ri oku obinrin yii ati ọmọ rẹ, nibi ti wọn pokunso si.“Obinrin naa ko tii le ju ogun ọdun si ọdun mẹtalelogun lọ, nigba ti ọmọ rẹ naa ko tii ju ọmọ ọdun mẹrin lọ. A ko mọ ibi ti wọn ti wa, bẹẹ si la ko mọ mọlẹbi wọn kankan. Bi ẹ ba wo o, wọn ko tii tu okun ọrun wọn silẹ.”Ọmọ ile igbimọ aṣofin to n ṣoju agbegbe Ajoa naa, Robert James Yankey naa fidi iṣẹlẹ ọhun mulẹ, to si lo ya oun lẹnu pupọ.“Gẹgẹ bi awọn ohun ti mo ti gbọ, wọn l'awọn kan ṣi ri obinrin naa nnkan bi aago mẹrin irọlẹ, ọjọ Iṣẹgun, Tusidee to n tọrọ owo fun ọmọ rẹ. Ko tun s'ẹni to ri wọn mọ yatọ si oku wọn ti wọn pada ri ninu ile akọku."A ko mọ obinrin naa ri lagbegbe wa yii, igbagbọ wa ni pe ibomiran lo ti wa.”


Atiku ko ni anfaani kan ṣoṣo to fẹẹ ṣe fun Naijiria, Tinubu nikan ni ko le ṣe ijọba ẹlẹyamẹya - Alaaji Maigogo

Alakoso igbimọ olupolongo fun ipo Aarẹ ti ẹgbẹ oṣelu All Progressives Congress, APC, iyẹn 'The Committee Support Directorate for Bola Ahmed Tinubu for President and Kashim Shettima as Vice President', Alaaji A. A. Maigogo ti sọ pe oludije sipo Aarẹ lẹgbẹ oṣelu Peoples Democratic Party, PDP, Alaaji Atiku Abubakar ko ni anfaani rere to fẹẹ ṣe fawọn ọmọ orileede Naijiria.O ni Aṣiwaju Bọla Ahmẹd Tinubu ati igbakeji re nikan lo ni ipiinu rere fun awọn ọmọ Naijiria, ti yoo si mu orileede yii de ilẹ ileri, lẹyin to ba de ori ipo Aarẹ lọdun ti a wa yii.Alaaji Maigogo lo sọrọ naa niluu Abẹokuta, ipinlẹ Ogun l'Ọjọbọ, Tọsidee, ọsẹ yii lakoko to n fi igbimọ olupolongo, ẹka ti ilẹ Yoruba lelẹ, to si tun bura fun awọn ti wọn ṣẹṣẹ yan.Nibẹ lo ti gba gbogbo awọn igbimọ tuntun naa lamọran lati lo ipo wọn lati tubọ maa fi polongo fun awọn ti wọn n ṣoju fun, ki ohun ti wọn n fẹ le tẹ wọn lọwọ.Lara awọn to wa nibẹ ni awọn ọmọ ẹgbẹ lati ipinlẹ Ogun, Ọyọ ati Ekoo, ti Alaaji Maigogo si jẹ ko di mimọ pe wọn yoo fi awọn igun keji lati Ọṣun, Ekiti ati Ondo lelẹ laipẹNigba to n sọrọ lẹyin ibura naa, Alaaji Maigogo ṣalaye pe Tinubu ati Shettima nikan ni wọn kaju oṣuwọn laaarin awọn oludije to farahan fun ipo Aarẹ, nitori pe o jẹ olotitọ eeyan, kii ṣe alagabagebe, bẹẹ si ni kii ṣe adari ẹlẹyamẹya.Bakan naa lo sọ pe igbakeji rẹ, Shettima naa ti ṣe awọn ohun to dara gẹgẹ bi gomina ipinlẹ Borno lẹẹji ọtọọtọ.O ni Atiku lo ye ki koun tẹlẹ nitori pe awọn jọ wa lati ẹya kan naa ni, ṣugbọn nitori pe oun mọ iru eeyan to jẹ, ti ko si ni anfaani rere kan to fẹẹ ṣe fun Naijiria ni ko jẹ koun le tẹle."Bi mo ba fẹẹ ṣe ojusaaju, maa ti ba Alaaji Atiku Abubakar lọ fun ipo Aarẹ, nitori pe Fulani kan naa la jọ jẹ, ṣugbọn ko ni anfaani rere kan to fẹẹ ṣe fun orileede yii, idi ree ti mo fi tẹle ẹnikan ṣoṣo to kaju oṣuwọn julọ, to si maa ṣe daadaa, Aṣiwaju Tinubu."Ninu ọrọ tiẹ naa, Ọnarebu Adewale Adeogun to jẹ alakoso nipinlẹ Ogun rọ gbogbo awọn ọmọ igbimọ lati maa polongo awọn oludije wọn lojoojumọ, titi ti ipo ọhun yoo fi ja mọ wọn lọwọ.O ni bi wọn ṣe n polongo fun ọmọde naa ni ki wọn maa polongo fun agbalagba, onile ati alejo, ki wọn le ri ibo to pọ fawọn ti wọn n ṣoju.Bẹẹ lo gba gbogbo awọn oludibo lati tete lọ gba kaadi idibo alalopẹ wọn ki asiko too lọ lọdọ ajọ eleto idibo, iyẹn INEC, eyi ti yoo fun wọn lanfaani lati dibo ninu oṣu keji ati oṣu kẹta ọdun yii.


Nitori airi owo, akẹkọọ fasiti FUTA pokunso

Kaayefi nla lọrọ gendekunrin, akẹkọọ fasiti imọ-ẹrọ tiluu Akurẹ, iyẹn Federal University of Technology, Akure, FUTA ti wọn loo pokunso laipẹ yii ṣi n jẹ fun pupọ awọn ọrẹ rẹ, paapaa awọn to gbọ si iṣẹlẹ ọhun. Ọlọna Joseph Oluwapẹlumi ni wọn pe orukọ akẹkọọ naa, ẹni ti wọn ni ipele kẹta tii ṣe 300-Level lo wa nile ẹkọ naa, ko to gbẹmi ara rẹ lojiji. Gẹgẹ bi a ṣe gbọ, aarọ ọjọ Abamẹta to kọja yii la gbọ pe awọn eeyan ṣakiyesi pe Oluwapẹlumi ti pokunsi sinu yara ile adagbe-akẹkọọ, iyẹn hostel to wa nita fasiti naa. A gbegbe Aule to wa niluu Akurẹ, ipinlẹ Ondo ni wọn sọ pe ile ọhun wa, iyẹn ile to n gbe. Ninu atẹjade tiẹgbẹ awọn akẹkọọ fasiti naa gbe jade, ni wọn ti jẹ ko di mimọ pe ẹdun ọkan lo jẹ fun wọn, ati pe ka ni awọn mọ nipa ipenija ti ọmọkunrin naa n la kọja ni, o ṣee ṣe k'awọn dide iranlọwọ fun un. A gbọ pe nigba ti awọn ọrẹ Oluwapẹlumi ko gburo rẹ, lo mu ki wọn lọ kan ilẹkun rẹ laaarọ Satide naa, ti wọn ko si gburo rẹ.


A gbegbe Aule to wa niluu Akurẹ, ipinlẹ Ondo ni wọn sọ pe ile ọhun wa, iyẹn ile to n gbe. Ninu atẹjade tiẹgbẹ awọn akẹkọọ fasiti naa gbe jade, ni wọn ti jẹ ko di mimọ pe ẹdun ọkan lo jẹ fun wọn, ati pe ka ni awọn mọ nipa ipenija ti ọmọkunrin naa n la kọja ni, o ṣee ṣe k'awọn dide iranlọwọ fun un. A gbọ pe nigba ti awọn ọrẹ Oluwapẹlumi ko gburo rẹ, lo mu ki wọn lọ kan ilẹkun rẹ laaarọ Satide naa, ti wọn ko si gburo rẹ. Wọn ni kii tilẹkun mọri bẹẹ tẹlẹ, lo mu ki wọn fi agidi ṣi ilẹkun naa wọle, to si jẹ iyalẹnu nigba ti wọn ba oku rẹ lori oke faanu, to ti gan sibẹ. Lara awọn to mọ Oluwapẹlumi daadaa ni wọn n sọ pe o ṣee ṣe ko jẹ pe owo ileewe ati awọn owo to nilo, ti ko tete ri lo fa a to fi gbẹmi ara rẹ lojiji, lai sọ fẹnikẹni.


Wọn ni kii tilẹkun mọri bẹẹ tẹlẹ, lo mu ki wọn fi agidi ṣi ilẹkun naa wọle, to si jẹ iyalẹnu nigba ti wọn ba oku rẹ lori oke faanu, to ti gan sibẹ. Lara awọn to mọ Oluwapẹlumi daadaa ni wọn n sọ pe o ṣee ṣe ko jẹ pe owo ileewe ati awọn owo to nilo, ti ko tete ri lo fa a to fi gbẹmi ara rẹ lojiji, lai sọ fẹnikẹni.


Igbimọ ẹgbẹ Baalẹ ilu Orile-Ilawo f’atilẹyin han si ọba tuntun, Macgregor

Awọn Baalẹ ti ko din ni marundinlaadọrin to wa niluu Orile-Ilawọ, ijọba ibilẹ Ọdẹda nipinlẹ Ogun ni wọn ti lọ fi atilẹyin wọn han si ọba tuntun ti wọn dibo yan fun wọn laipẹ yii, Oloye Oluṣẹgun Alexandar Macgregor, ti wọn si lawọn ṣetan lati fọwọsowọpọ pẹlu iṣakoso rẹ gẹgẹ bi ọba wọn. Wọn ni ko si ẹnikankan to tun le mu idagbasoke ati ilọsiwaju ba ilu Orile-Ilawọ ati agbegbe ẹ, bi ko ṣe Oluṣẹgun Macgregor, nitori pe ko si lara awọn to n ta ilẹ ilu lọna aitọ ati ajagungbalẹ ti wọn n ṣakoso ilu naa tẹlẹ.Ọjọ Ẹti, Furaidee to kọja yii l'awọn Baalẹ naa lọ ṣe abẹwo 'A wa lẹyin rẹ' si ọba tuntun naa ni ile rẹ, Macgregor Heritage House to wa niluu Abẹokuta.Nibẹ ni wọn ti jẹ ko di mimọ pe awọn mọ ipa ati ipinnu rere Ọba tuntun naa yoo ko ninu eto idagbasoke ilu naa, paapaa nipa awọn ohun to n jẹ wọn niya niluu Orile-Ilawọ. Wọn ni lara awọn ohun to n mu ifasẹyin ba ilu naa ni opopona ti ko ja geere, aisi ọja, awọn ohun amuṣagbara, ironilagbara, ati aisi eto ipe to ja gaara, eyi ti oloyinbo n pe ni network-mast. Nigba to n gba ẹnu awọn Baalẹ naa sọrọ, Oloye Mukaila Ajasa Ọladunjoye to jẹ alaga gbogbo awọn Baalẹ Orile-Ilawọ sọ pe o di dandan f'awọn lati fi atilẹyin han si ọba tuntun naa, nitori pe ilọsiwaju ilu naa lo jẹ wọn logun.O lawọon Baalẹ mẹrindinlogọjọ, 156 lo wa niluu Orile-Ilawọ, to si jẹ pe gbogbo wọn lawọn ṣatilẹyin fun Macgregor, yatọ si awọn diẹ to sọ pe wọn ko gba tiẹ, nitori iwa buruku ọwọ wọn.Siwaju sii lo sọ pe awọn to lọwọ si ilẹ tita nikan ni wọn ko gba ti Macgregor, nitori ti wọn mọ pe ko fẹran tita dukia danu lọna aitọ, bẹẹ si ni ko nii gba wọn laaye lati ta ilẹ onilẹ to ba gun ori itẹ.O wa rawọ ẹbẹ sijọba ipinlẹ Ogun labẹ Gomina Dapọ Abiọdun lati tete bu ọwọ lu Macgregor fun wọn, ki wọn si le tete ṣeto ayẹyẹ igbade ko to pẹ ju, nitori pe ko si ohun to n da wọn duro mọ, niwọn igba ti gbogbo ilu ti fọwọ si ẹni ti wọn n fẹ.Ninu ọrẹ, Ọba tuntun naa, Oluṣẹgun Alexandar Macgregor dupẹ gidigidi lọwọ awọn Baalẹ naa fun aduroti wọn, to si lo jẹ iyalẹnu wi pe wọn dide lati wa ṣatilẹyin f'oun.O gba wọn lamọran lati ṣe ara wọn ni oṣuṣu ọwọ, ki wọn si fi ifẹ ba ara wọn lo pẹlu iṣọkan, nitori pe nipa iṣọkan ati ifẹ ni ilu Orile-Ilawọn le fi ni ilọsiwaju to peye lai si idiwọ.Bakan naa lo sọ pe gbogbo awọn nnkan to n jẹ wọn niya loun mọ patapata, pẹlu ileri wi pe oun yoo ṣe gbogbo rẹ fun wọn laipẹ, ti gbogbo wọn yoo si bọ sinu igbadun ayeraye.Lara awọn to tun wa nibi ipade naa ni Osi ilu Ilawọ, Oloye Anthony Olufade, Akọgun ilu Ilawọ, Oloye Wasiu Balogun, to fi mọ awọn ọdọ ilu Orile-Ilawọ lapapọ.


Ẹ wa gbọ o! Wọn ka ori oku mẹta mọ baale ile lọwọ l'Ekoo, lo ba loun ri wọn he ni

Beeyan ba ri baale ile, ẹni ọdun marundinlaadọta kan, Rasaki Aṣiwaju nibi to ti n dọbalẹ rababa niwaju awọn ọlọpaa l’ọsẹ to kọja yii, yoo ro pe alawada kan ni, ko nii mọ pe ọwọ palaba rẹ lo segi. Awọn ọrọ awada lo n t’ẹni Rasaki jade nigba ti akara rẹ tu s’epo pẹlu ori oku mẹta ọtọọtọ ti wọn ka mọ ọn lọwọ lagbegbe Ayọbọ n’ipinlẹ Eko. Gẹgẹ bi a ṣe gbọ, wọn ni awọn ọlọpaa lo fura si Rasaki to gbe baagi kan dani lagbegbe Ayọbọ l’ọsẹ to kọja yii, ti wọn si daa duro lati beere ohun to wa ninu baagi ọwọ ẹ. Loju ẹsẹ ti wọn ti beere ibeere naa la gbọ pe Rasaki ti n gbọn lohun, ti ko si le sọrọ. Eyi lo jẹ ki wọn sọ fun un pe ko da ohun to wa ninu baagi ọhun silẹ. Wọn ni loju ẹsẹ ni Rasaki ti kunlẹ, to si n dọbalẹ bẹbẹ pe ki wọn foju aanu wo oun, nitori pe oun ko mọ pe aṣiri ori oku toun ko dani yoo pada tu sita. Nigba to n ṣalaye ibi to ti ri awọn ori oku mẹta naa f’awọn ọlọpaa, o ni inu kọta loun ti ri wọn lagbegbe Ayọbọ nibẹ, ati pe oun kan ko wọn ni, toun si fẹẹ koo lọ sile.


Eyi lo jẹ ki wọn sọ fun un pe ko da ohun to wa ninu baagi ọhun silẹ. Wọn ni loju ẹsẹ ni Rasaki ti kunlẹ, to si n dọbalẹ bẹbẹ pe ki wọn foju aanu wo oun, nitori pe oun ko mọ pe aṣiri ori oku toun ko dani yoo pada tu sita. Nigba to n ṣalaye ibi to ti ri awọn ori oku mẹta naa f’awọn ọlọpaa, o ni inu kọta loun ti ri wọn lagbegbe Ayọbọ nibẹ, ati pe oun kan ko wọn ni, toun si fẹẹ koo lọ sile. O ni, “Ẹ ṣaanu mi o, baba mi ti ku, baba mi ti ba temi jẹ ko too lọ, mo ri awọn ori oku yii he ninu gọta laaarọ yii ni o, agbegbe Ayọbọ, ni Ipaja, ni mo ti ri wọn he. Haa, aye mi ti bajẹ o, temi ti bajẹ o. “mi o ko wọn lọ sibi kankan o, emi ni mo fẹẹ lo wọn, mo fẹẹ lo wọn fun ara mi ni o. Mo mọ pe mo ti lufin, ẹ jọọ, ẹ ṣaanu mi, aajo ara mi ni mo ni ki n ṣe o.” Nigba to n f’idi iṣẹlẹ naa mulẹ, agbẹnusọ f’awọn ọlọpaa ipinlẹ Eko, SP Benjamin Hundeyin, sọ pe otitọ ni iṣẹlẹ ọhun, ati pe Rasaki ti wa lọgba ileeṣẹ wọn to wa ni Yaba, nibi ti wọn ti n fọrọ wa a lẹnu wo lọwọ.


O ni, “Ẹ ṣaanu mi o, baba mi ti ku, baba mi ti ba temi jẹ ko too lọ, mo ri awọn ori oku yii he ninu gọta laaarọ yii ni o, agbegbe Ayọbọ, ni Ipaja, ni mo ti ri wọn he. Haa, aye mi ti bajẹ o, temi ti bajẹ o. “mi o ko wọn lọ sibi kankan o, emi ni mo fẹẹ lo wọn, mo fẹẹ lo wọn fun ara mi ni o. Mo mọ pe mo ti lufin, ẹ jọọ, ẹ ṣaanu mi, aajo ara mi ni mo ni ki n ṣe o.” Nigba to n f’idi iṣẹlẹ naa mulẹ, agbẹnusọ f’awọn ọlọpaa ipinlẹ Eko, SP Benjamin Hundeyin, sọ pe otitọ ni iṣẹlẹ ọhun, ati pe Rasaki ti wa lọgba ileeṣẹ wọn to wa ni Yaba, nibi ti wọn ti n fọrọ wa a lẹnu wo lọwọ.


Iṣẹ rere wa lo n tọ wa lẹyin - Gomina AbdulRazaq

Gomina ipinlẹ Kwara, AbdulRahman AbdulRazaq laipẹ yii ti sọ pe iṣẹ rere toun n ṣe nipinlẹ naa lo n tọ oun ati iṣakoso lẹyin, idi ti oriṣiriṣi anfaani ṣe n yọju foun. AbdulRazaq lo sọrọ naa niluu Ilọrin, lakoko ti igbimọ iṣakoso ileeṣẹ iwe iroyin Vanguard ṣe abẹwo sii lati fun un niwe ipe gẹgẹ bi ọkan lara awọn gomina to ṣe daadaa julọ lọdun 2022 to kọja.Nigba to n sọrọ, o loun ri i daju pe awọn ohun to ṣe pataki si ọpọ awọn araalu ipinlẹ naa loun n ṣe. O ni lẹka eto ẹkọ, eto ilera, ipese omi ẹrọ igbalode, opopona to ja geere lawọn ti fọwọ kan, fun irọrun araalu.O ni pupọ awọn nnkan toun ṣe lo ṣee foju ri, ti wọn si le jẹ anfaani rẹ lai si idiwọ. Bakan naa lo dupẹ lọwọ igbimọ yii gẹgẹ bi wọn ṣe yan an fun ti aami ẹyẹ naa, to si loun yoo fi aami ẹyẹ ọhun sọri gbogbo ọmọ ipinlẹ Kwara jakejado.Nigba ti wọn n gba ẹnu awọn igbimọ alakoso naa sọrọ, Olootu iwe iroyin naa lojoojumọ, Ọgbẹni Eze Anaba, ati Olootu opin ọsẹ, Ọgbẹni Onochie Anibeze sọ pe iwuri lo jẹ fawọn fun awọn ipa rere ti gomina naa ko, paapaa lẹka eto ẹkọ laaarin asiko to debẹ.


Awọn ọmọ mi ni ko jẹ ki n ni ọkọ miran - Gbajugbaja agba oṣere oloyinbo nni

Ilu-mọ-ọn-ka agba oṣerebinrin nni, Patience Ozokwo ti sọ pe gbogbo igbesẹ toun gbe lati ni ọkọ miran lẹyin ti ọkọ oun ku lo ja si pabo, nitori pe awọn ọmọ oun lo sọ pe awọn yoo ṣe bi ọkọ foun, to si ni wọn mu ileri naa ṣẹ.Agba oṣere naa lo tu aṣiri yii l'Ọjọbọ, Tọsidee to kọja yii nibi eto ọlọsẹ-ọsẹ ti gbajumọ oṣerbinrin nni ti maa n se ounjẹ, Mercy Johnson, eyi to pe ni Mercy’s Menu. O ni “Mo fẹẹ ni ọkọ miran, ṣugbọn awọn ọmọ mi ti dagba, wọn si bẹ mi pe ki n ma ṣe ni ọkọ miran, wọn si ṣeleri fun mi pe wọn maa ṣe ọkọ fun mi.“Wọn ni ki n wa bi mo ṣe wa nitori pe ki awọn ọrẹ wọn ma ba maa fi wọn ṣẹlẹya, wi pe pẹlu bi ọjọ ori awọn ṣe to, mama awọn ṣi tun n ni ọkọ, ọrọ wọn si ye mi yekeyeke. “Bo tilẹ jẹ pe ti ara wọn nikan ni wọn mọ, ṣugbọn mo ṣe akikanju, mo si duro lori ipinnu nla ti wọn fẹ naa.”


Ẹ ma jẹ ki APC fi akanṣe iṣẹ pajawiri tan yin jẹ o - Aderinokun, oludije s'ipo aṣofin ni PDP pariwo sita

Oludije s'ipo aṣofin ipinlẹ Ogun lẹkun aarin gbungbun ipinlẹ naa labẹ asia ẹgbẹ oṣelu Peoples Democratic Party, PDP, Olumide Aderinokun ti parọwa sawọn araalu lati ma ṣe jẹ ki ẹgbẹ oṣelu All Progressives Congress, APC fi akanṣe iṣẹ pajawiri, opin saa tan wọn jẹ. Aderinokun sọ pe ẹgbẹ oṣelu APC ko ni nnkan rere ti wọn fẹẹ ṣe f'awọn araalu mọ, ṣugbọn to ni wọn tun n wa gbogbo ọna lati pada s'ipo naa, ki wọn le maa fiya jẹ araalu siwaju sii. O ni ki onikaluku dibo fun ẹni to ba wuu, iyẹn awọn adari ti wọn fọkan tan, paapaa ẹgbẹ oṣelu PDP, nitori pe awọn nikan ni ọna abayọ si iṣoro Naijiria lasiko yii. Aderinokun lo sọrọ naa laipẹ yii lakoko to ṣabẹwo si agbegbe Ọlambẹ, ijọba ibilẹ Ifọ nipinlẹ naa. Nibẹ lo ti bawọn ọmọ ẹgbẹ 'Ṣaa Ṣaa Ṣaa' tii ṣe Olambe Community Development Council ati Aarẹ Boluwatifẹ Community Development Council (CDC) sọrọ lori eto idibo to n bọ lọna. Bakan naa lo jẹ ki wọn mọ awọn ipinnu rere to ni fun wọn nigba to ba de ori ipo aṣofin to n foju sọna fun.


Aderinokun lo sọrọ naa laipẹ yii lakoko to ṣabẹwo si agbegbe Ọlambẹ, ijọba ibilẹ Ifọ nipinlẹ naa. Nibẹ lo ti bawọn ọmọ ẹgbẹ 'Ṣaa Ṣaa Ṣaa' tii ṣe Olambe Community Development Council ati Aarẹ Boluwatifẹ Community Development Council (CDC) sọrọ lori eto idibo to n bọ lọna. Bakan naa lo jẹ ki wọn mọ awọn ipinnu rere to ni fun wọn nigba to ba de ori ipo aṣofin to n foju sọna fun. Akinruyiwa tiluu Owu, Abẹokuta naa tẹsiwaju ninu ọrọ rẹ pe ipo ti opopona Ifọ wa ko ṣee fẹnu sọ, nitori pe ijọba ko ri t'awọn araalu naa ro, bẹẹ lo ṣeleri wi pe yoo di ṣiṣe ni kete toun ba de ori ipo, nitori pe oun mọ ọna toun yoo fi ba awọn tọrọ naa kan sọrọ, ti iṣẹ ọhun yoo fi ya. "Ohun to foju han gbangba ni pe ijọba APC ti kuna patapata. Gbogbo opopona to wa nijọba ibilẹ Ifọ lo ti bajẹ kọja afẹnusọ.


Akinruyiwa tiluu Owu, Abẹokuta naa tẹsiwaju ninu ọrọ rẹ pe ipo ti opopona Ifọ wa ko ṣee fẹnu sọ, nitori pe ijọba ko ri t'awọn araalu naa ro, bẹẹ lo ṣeleri wi pe yoo di ṣiṣe ni kete toun ba de ori ipo, nitori pe oun mọ ọna toun yoo fi ba awọn tọrọ naa kan sọrọ, ti iṣẹ ọhun yoo fi ya. "Ohun to foju han gbangba ni pe ijọba APC ti kuna patapata. Gbogbo opopona to wa nijọba ibilẹ Ifọ lo ti bajẹ kọja afẹnusọ. Eruku oju ọna wa ko jẹ ka gbadun, ẹ ma jẹ ki wọn fi awọn akanṣe iṣẹ opin saa wọn tan yin jẹ. "Mo fi n da yin loju pe PDP yoo jẹ ki n nnkan ṣiṣẹ papọ si rere fun igbadun gbogbo awọn ara ijọba ibilẹ yii, paapaa pẹlu ileri ti oludije s'ipo gomina labẹ asia PDP, Ọnarebu Ọladipupọ Adebutu tun ṣe nipa dida agbara pada f'awọn ijọba ibilẹ, ati eto ironilagbara ti emi naa ni lọkan lati ṣe. "Ati ọmọde ati agba ni ọrọ ẹgbẹ oṣelu APC ti su patapata, a si gbọdọ ṣetan lati tun ipinnu wa ṣe nipa lile wọn danu lakoko eto idibo to n bọ yii."


Eruku oju ọna wa ko jẹ ka gbadun, ẹ ma jẹ ki wọn fi awọn akanṣe iṣẹ opin saa wọn tan yin jẹ. "Mo fi n da yin loju pe PDP yoo jẹ ki n nnkan ṣiṣẹ papọ si rere fun igbadun gbogbo awọn ara ijọba ibilẹ yii, paapaa pẹlu ileri ti oludije s'ipo gomina labẹ asia PDP, Ọnarebu Ọladipupọ Adebutu tun ṣe nipa dida agbara pada f'awọn ijọba ibilẹ, ati eto ironilagbara ti emi naa ni lọkan lati ṣe. "Ati ọmọde ati agba ni ọrọ ẹgbẹ oṣelu APC ti su patapata, a si gbọdọ ṣetan lati tun ipinnu wa ṣe nipa lile wọn danu lakoko eto idibo to n bọ yii."


2023: Ijọba ipinlẹ Ogun kede isinmi ọjọ meji f'awọn oṣiṣẹ lati gba kaadi idibo alalopẹ wọn

Ijọba ipinlẹ Ogun labẹ iṣakoso Gomina Dapọ Abiọdun ti kede isinmi ọlọjọ meji fun gbogbo awọn oṣiṣẹ jakejado ipinlẹ naa lati lọ gba kaadi idibo alalopẹ wọn, ki wọn ba a le kopa ninu eto idibo apapọ to n bọ lọna l'oṣe keji, ọdun 2023 ti a wa yii. Ọjọ Iṣẹgun, Tusidee, ọjọ kẹrinlelogun ati Ọjọru, Wẹsidee, ọjọ karundinlọgbọn ni ijọba kede peki gbogbo awọn oṣiṣẹ lo anfaani rẹ lati lọ gba kaadi idibo alalopẹ wọn, ki asiko naa too lọ.Ninu atẹjade ti akọwe iroyin gomina, Ọgbẹni Kunle Ṣọmọrin fi sita lonii, ọjọ Aiku, Sannde, eyi ti ẹda rẹ tẹ AWIKONKO lọwọ lo ti sọ pe lati le jẹ ki awọn oṣiṣẹ naa ṣe ojuṣe wọn gẹgẹ bi ọmọ ilu ni.O ni ipinnu naa yoo fun awọn oṣiṣẹ lanfaani lati gba kaadi idibo alalopẹ wọn pẹlu bi ajọ eleto idibo lorileede yii ṣe fi kun gbedeke ọjọ ti eto gbigba kaadi idibo naa yoo kasẹ nilẹ lọjọ Aiku, Sannde, ọjọ kọkandinlọgbọn, oṣu kinni, ọdun 2023.


Ijọba ipinlẹ Ogun fontẹ lu ileeṣẹ Pelican fun iṣẹ agbẹ

Ijọba ipinlẹ Ogun l'opin ọsẹ to n pari lọ yii ti bu ọwọ lu ileeṣẹ to n ta ilẹ, ile ati dukia, iyẹn Pelican Valley Estate lati maa ṣiṣẹ agbẹ lori awọn ilẹ wọn, eyi ti a mọ si Pelican Farm Estate. Gẹgẹ bi a ṣe gbọ, wọn ni lẹyin ọpọlọpọ agbeyẹwo ti ijọba ṣe nipa ileeṣẹ Pelican, paapaa lori awọn ilẹ wọn lo fa a ti ijọba ṣe fun wọn niwe aṣẹ lati ṣiṣẹ agbẹ, eyi ti yoo jẹ ki ounjẹ pọ yanturu niluu. Agbegbe ọhun la gbọ pe yoo fun gbogbo awọn ta b n gbe nibẹ yoo ti ni afaani lati da oko lai ni idiwọ ati idena, eyi ti yoo si tun mu idagbasoke ati ilọsiwaju eto ọrọ aje. Nigba to n sọrọ, Ọmọwe Babatunde Adeyẹmọ to jẹ alaṣẹ ati oludari ileeṣẹ Pelican sọ pe gbogbo eto lo ti pari fun iṣẹ lati bẹrẹ nitori pe awọn ti mura silẹ fun igbesẹ t'awọn n gbe yii. O lawọn ti tọwọ bọwe adehun pẹlu ileṣẹ to n ri sọrọ iwadii nipa iṣẹ ọgbin Kokoo, Nigeria Ministry of Cocoa Research, lati le wa yẹ ilẹ wọn wo, to si ni wọn ṣee, wọn si rii pe o dara fun ọgbin Kokoo. Bakan naa lo sọ pe awọn yoo daabobo awọn oko wọn lọwọ ina ati awọn Fulani darandaran, to si ni idunnu lo jẹ fawọn pe awọn ko le ni ipenija kankan lọdọ awọn Fulani darandaran, nitori pe awọ maluu kii jẹ Kokoo, eyi to ni yoo jẹ anfaani nla fun wọn, ati agbegbe naa ko si Fulani darandaran nibẹ.O ni akọkọ iru ẹ leyi yoo jẹ nipinlẹ Ogun, nitori pe ijọba lo bu ọwọ lu, ti wọn si ti ya bi eto ile kikọ ati iṣẹ agbẹ yoo ṣe lọ nibẹ.


Nigba to n sọrọ, Ọmọwe Babatunde Adeyẹmọ to jẹ alaṣẹ ati oludari ileeṣẹ Pelican sọ pe gbogbo eto lo ti pari fun iṣẹ lati bẹrẹ nitori pe awọn ti mura silẹ fun igbesẹ t'awọn n gbe yii. O lawọn ti tọwọ bọwe adehun pẹlu ileṣẹ to n ri sọrọ iwadii nipa iṣẹ ọgbin Kokoo, Nigeria Ministry of Cocoa Research, lati le wa yẹ ilẹ wọn wo, to si ni wọn ṣee, wọn si rii pe o dara fun ọgbin Kokoo. Bakan naa lo sọ pe awọn yoo daabobo awọn oko wọn lọwọ ina ati awọn Fulani darandaran, to si ni idunnu lo jẹ fawọn pe awọn ko le ni ipenija kankan lọdọ awọn Fulani darandaran, nitori pe awọ maluu kii jẹ Kokoo, eyi to ni yoo jẹ anfaani nla fun wọn, ati agbegbe naa ko si Fulani darandaran nibẹ.O ni akọkọ iru ẹ leyi yoo jẹ nipinlẹ Ogun, nitori pe ijọba lo bu ọwọ lu, ti wọn si ti ya bi eto ile kikọ ati iṣẹ agbẹ yoo ṣe lọ nibẹ. O lẹsẹkẹsẹ ti ijọba ti fọnte lu wọn lawọn ti bẹrẹ iṣẹ f'awọn onibara wọn lati wa ba wọn dowopọ.Nigba to n sọrọ lori anfaani tawọn onibara wọn yoo jẹ lori ilẹ yii, o ni ọpọ anfaani lo wa nibẹ, nitori pe o maa rọrun lati lo, ati pe ohunkohun teeyan ba fẹẹ fi ṣe ni yoo loo fun lọjọ iwaju pẹlu irọrun. O ni Kokoo yoo lo aadọrin si ọgọrin ọdun, ti yoo si jẹ ogun gidi t'awọn to n bọ lẹyin yoo jẹ anfaani rẹ, lati fi ṣe ohun ti wọn ba n fẹ.


O lẹsẹkẹsẹ ti ijọba ti fọnte lu wọn lawọn ti bẹrẹ iṣẹ f'awọn onibara wọn lati wa ba wọn dowopọ.Nigba to n sọrọ lori anfaani tawọn onibara wọn yoo jẹ lori ilẹ yii, o ni ọpọ anfaani lo wa nibẹ, nitori pe o maa rọrun lati lo, ati pe ohunkohun teeyan ba fẹẹ fi ṣe ni yoo loo fun lọjọ iwaju pẹlu irọrun. O ni Kokoo yoo lo aadọrin si ọgọrin ọdun, ti yoo si jẹ ogun gidi t'awọn to n bọ lẹyin yoo jẹ anfaani rẹ, lati fi ṣe ohun ti wọn ba n fẹ.


Awọn eeyan ti wọn n pe ni 'GOAT' ko le ri ijọba ọrun wọ - Mike Bamiloye pariwo sita

Gbajugbaja oṣere onigbagbọ nni, Mike Abayọmi Bamiloye ti sọ pe gbogbo awọn ti wọn n fi orukọ ewurẹ pe ni ko ni aaye kankan ti wọn yoo de si ni ọrun rere, nitori pe iwa wọn ni. Mike Bamiloye to jẹ alaṣẹ ati oludasilẹ Mount Zion Film Production lo sọ eyi lori ikanni ayelujara ti Insitagiraamu rẹ lọjọ Abamẹta, Satide, to si ni ko si ẹni ti wọn fi orukọ ewurẹ pe to le ri ọrun rere wọ. O ni lotitọ, nnkan gidi ni ki wọn ṣapejuwe eeyan si nnkan rere, ṣugbọn ki wọn wa sọ iru ẹni bẹẹ si ewurẹ jẹ nnkan to buru jai. Bamiloye sọ pe aṣa 'GOAT', iyẹn Greatest Of All Time ti awọn eeyan n da lakoko yii ku diẹ kaato, nitori pe awọn alagidi, ọlọkan lile ni wọn n pe bẹẹ. ‘GOAT’ ni apejuwe ti awọn ololufẹ ere idaraya fi n ṣapejuwe awọn dara julọ, paapaa laaarin Lionel Messi, agbabọọlu ilẹ Argentina ati akẹgbẹ rẹ, Cristiano Ronaldo, agbabọọlu ilẹ Portugal Ninu ọrọ agba ojiṣẹ Ọlọrun naa, Bamiloye sọ pe orukọ Goat naa ninu bibeli tunmọ si alagidi, alaigbọran, olori kunkun ati ẹni ti wọn ko le nigbagbọ ninu ẹ, to si ni agutan tunmọ si ọmọ Ọlọrun. “Ki ni itumọ GOAT?


Bamiloye sọ pe aṣa 'GOAT', iyẹn Greatest Of All Time ti awọn eeyan n da lakoko yii ku diẹ kaato, nitori pe awọn alagidi, ọlọkan lile ni wọn n pe bẹẹ. ‘GOAT’ ni apejuwe ti awọn ololufẹ ere idaraya fi n ṣapejuwe awọn dara julọ, paapaa laaarin Lionel Messi, agbabọọlu ilẹ Argentina ati akẹgbẹ rẹ, Cristiano Ronaldo, agbabọọlu ilẹ Portugal Ninu ọrọ agba ojiṣẹ Ọlọrun naa, Bamiloye sọ pe orukọ Goat naa ninu bibeli tunmọ si alagidi, alaigbọran, olori kunkun ati ẹni ti wọn ko le nigbagbọ ninu ẹ, to si ni agutan tunmọ si ọmọ Ọlọrun. “Ki ni itumọ GOAT? Eṣu lo tumọ itumọ rẹ fun un yin. GOAT tunmọ si alagidi, alainigbagbọ, alaironupiwada, olori kunkun ẹda. “Awọn eeyan bi ewurẹ ko ni aaye kankan ni ijọba Ọlọrun.


Eṣu lo tumọ itumọ rẹ fun un yin. GOAT tunmọ si alagidi, alainigbagbọ, alaironupiwada, olori kunkun ẹda. “Awọn eeyan bi ewurẹ ko ni aaye kankan ni ijọba Ọlọrun. Gẹgẹ bi bibeli ṣe sọ, GOAT duro fun alaigbọran ati alainigbagbọ ẹda, nigba ti SHEEP [Aguntan] tunmọ si iwa bi Ọlọrun, Awọn onigbagbọ ọmọ Ọlọrun. Idi niyẹn ti Jesu fi sọ pe a maa ya awọn AGUNTAN kuro lara EWURE, a o si le gbogbo awọn alainigbagbọ ẹda sinu ina ayeraye.”


Gẹgẹ bi bibeli ṣe sọ, GOAT duro fun alaigbọran ati alainigbagbọ ẹda, nigba ti SHEEP [Aguntan] tunmọ si iwa bi Ọlọrun, Awọn onigbagbọ ọmọ Ọlọrun. Idi niyẹn ti Jesu fi sọ pe a maa ya awọn AGUNTAN kuro lara EWURE, a o si le gbogbo awọn alainigbagbọ ẹda sinu ina ayeraye.”


Afaimọ ni kawọn ọmọ Naijiria ma tun pada ṣe aṣiṣe nipa ẹni ti yoo dari wọn f'ọdun mẹrin miran - Wolii Ayọdele tun ju bọmbu ọrọ sita

Alaṣẹ ati olori ijọ INRI Evangelical Spiritual Church, Wolii Elijah Ayọdele ti kọminu pupọ lori gbogbo awọn oludije s'ipo aarẹ orileede yii patapata, to si ni o ti n foju han wi pe ko si eyi to nifẹẹ awọn araalu lọkan, bi ko ṣe pe iwa imọ tara-ẹni nikan lo n gbe wọn lọ. Wolii Ayọdele lo sọrọ naa ninu atẹjade to fi sita lati ọwọ akọwe iroyin rẹ, Ọgbẹni Oluwatosin Ọṣhọ lonii, ọjọ Aiku, Sannde. O ni gbogbo ipolongo ti awọn oludije s'ipo aarẹ orileede Naijiria n ṣe kaakiri, ni wọn ko mẹnuba awọn iṣoro to n doju kọ Naijiria, ati ọna ti wọn yoo gba lati yanju ẹ, eyi ti yoo fi ọkan awọn araalu balẹ. Agba Wolii naa sọ pe ominu n kọ oun pupọ lori iha t'awọn oludije   on Sunday berated top candidates in the forthcoming presidential election for not addressing issues being faced by the country in their campaign.In a statement by his Media Aide, Osho Oluwatosin, Primate Ayodele noted that presidential candidates say they want to do everything but were yet to speak about how they will do it.He mentioned that the country is facing economic issues, insecurity, and education problems, but the candidates are not seriously addressing any of these in their campaigns.Ayodele expressed fears that Nigerians may not be free from the problems they are facing at the moment because the candidates are not addressing them.“Presidential candidates are only looking for votes, they have not addressed issues, they are saying they can do all which isn’t possible. They are not really discussing issues; we are facing insecurity, economic, education problems, they have not explained how they will tackle this.“Are we sure we are heading towards an election because those that want to represent us have not come out to let us know how they will handle these problems we are facing. We may still end up facing the same problems in the next dispensation because they are not addressing these issues.”


Ẹni to tọ ni wọn fi jẹ 'Grand Kadi' ni Kwara - Gomina AbdulRazaq

Gomina AbdulRahman AbdulRazaq ti ipinlẹ Kwara ti  sọ pe ẹni to tọ ni wọn yan fun ipo olori ile ẹjọ kọtẹmilọrun ti Ṣaria, iyẹn Grand Kadi, Shariah Court of Appeal, Onidajọ Abdullateef Kamaldeen.Onidajọ Kamaldeen ni wọn ṣẹṣẹ bura fun gẹgẹ bii Grand Kadi lọjọ Abamẹta, Satide to kọja yii niluu Ilọrin, lẹyin ti wọn ti kọkọ yan an gẹgẹ bi adele lọjọ kẹrindinlogun, oṣu keji, ọdun 2022 to kọja, ni kete ti ONidajọ agba ile ẹjọ naa tẹlẹ, Onidajọ Muhammad Ọla AbdulKadir fẹyinti.Nigba to n sọrọ, gomina naa sọ pe ẹni ti ipo naa tọ si ni wọn yan, ti igbagbọ si wa pe yoo ṣe daadaa ju b'awọn eeyan ṣe lero lọ, ati pe yoo tọ ipasẹ awọn agba Onidajọ to ti kọja lọ. Bẹẹ lo gbadura pe ki adẹdaa fun un ni ọgbọn, imọ ati oye lati dari ile ẹjọ naa.


Eto ilera: Banki agbaye gbe owo nla kalẹ fun ijọba Kwara

Lojuna lati jẹ k'awọn araalu jẹ eto ilera igbalode alailabawọn, awọn alaṣẹ banki agbaye ti gbe owo iranwọ nla kalẹ fun ijọba ipinlẹ Kwara lati loo fun idagbasoke eto ilera alabọde.  Gẹgẹ bi a ṣe gbọ, wọn ni banki agbaye naa gbe owo yii kalẹ fun kikọ awọn ibudo eto ilera ti oloyinbo n pe ni Health Centres kaakiri wọọdu mẹtalelaadọwa, 193 to wa nipinlẹ naa.Ọla tii ṣe ọjọ Aje, ọjọ kẹtalelogun, oṣu kinni, ọdun 2023 yii ni gomina AbdulRazaq yoo fi eto ọhun lelẹ, ti gbogbo awọn alakoso ibudo eto ilera, iyẹn Primary Health Centres yoo ti maa gba iwe sọwedowo ti wọn yoo fi bẹrẹ akanṣe iṣẹ naa.Nigba to n fidi rẹ mulẹ ninu atẹjade, Dọkita Nusirat Elelu, to jẹ akọwe ajọ to n ri sọrọ eto ilera nipinlẹ naa, Kwara State Health Care Development Agency, o ni miliọnu N887,800,000 ni yoo ba eto ti wọn pe ni Immunisation Plus and Malaria Progress by Accelerating Coverage and Transforming Services (IMPACT) lọ, eyi to ni ijọba ti san lara rẹ tẹlẹ.


Wọn le Frank Lampard danu lẹgbẹ agbabọọlu Everton

Ẹgbẹ agbabọọlu Everton ti juwe ọna ile fun gbajugbaja akọnimọọngba wọn, Frank Lampard, pẹlu bi wọn ṣe sọ pe ifasẹyin lo n fa fun ikọ ẹgbẹ agbabọọlu, ti wọn si l'awọn ko nilo rẹ mọ. Bo tilẹ jẹ pe Everton ko tii ri akọnimọọngba tuntun ti yoo dari ẹgbẹ naa, sibẹ, wọn ni ki Lampard maa lọ sile, ati pe ko yẹ lẹni to n tukọ ẹgbẹ agbabọọlu ọhun. Wọn ni kaka ki Lampard maa gbe wọn gun oke, isalẹ tabili ni wọn duro si, ti wọn tun n ja lọ silẹ patapata ninu idije Premier League. Oṣu mejidinlogun lo ku ki asiko Lampard pe pe gẹgẹ bi akọnimọọngba ẹgbẹ agbabọọlu Everton, gẹgẹ bi iwe adehun to tọwọ bọ lọjọ kọkanlelọgbọn, oṣu kinni, ọdun 2022.


Nko jẹbi pẹlu alaye, ẹ dariji mi - Baba to n fi ojoojumọ ba ọmọ rẹ, ọmọ ọdun mẹtala laṣepọ ṣalaye fun ile-ẹjọ l'EKoo

Ika abamọ ni baale ile, ẹni ọdun marundinlogoji kan, Temitayọ Bamiro mu sẹnu niwaju adajọ uile ẹjọ Majisireeti to wa lagbegbe Ọjọọ niluu Eko lọjọ Aje, Mọnde to kọja yii. 'Ki ni mo ṣe eyi fun', lọrọ to n jade lọkan Bamiro, ẹni ti aṣiri rẹ tu wi pe o fipa ba ọmọ rẹ, ọmọ ọdun mẹtala laṣepọ, koda, wọn loun lo tun ja ibale ọmọ naa. Agbefọba Simon Uche to wọ Bamiro lọ siwaju adajọ ṣalaye pe ọjọ keje, o'su kinni, ọdun ti a wa yii ni Bamiro ṣe ẹṣẹ ẹsun ti wọn fi kan an lagbegbe Iba New Site, Ọjọọ, ipinlẹ Eko. O ni pẹlu ipa ni Bamiro fi ja ibale ọmọ ọhun, to si tun n ko ibasun fun un karakarak, ko to di pe ọwọ palba rẹ segi. Uche ni ẹsun naa tako iwe ofin ọdaran tipinlẹ Eko, leyi to si gbọdọ jiya ẹṣẹ rẹ labẹ ofin lẹkunrẹrẹ, ṣugbọn Bamiro loun ko jẹbo pẹlu alaye. Ninu ọrọ Onidajọ L.J.K.


O ni pẹlu ipa ni Bamiro fi ja ibale ọmọ ọhun, to si tun n ko ibasun fun un karakarak, ko to di pe ọwọ palba rẹ segi. Uche ni ẹsun naa tako iwe ofin ọdaran tipinlẹ Eko, leyi to si gbọdọ jiya ẹṣẹ rẹ labẹ ofin lẹkunrẹrẹ, ṣugbọn Bamiro loun ko jẹbo pẹlu alaye. Ninu ọrọ Onidajọ L.J.K. Layẹni, o tare ọrọ naa sọdọ ajọ Directorate of Public Prosecution (DPP) fun igbanimọran labẹ ofin, o si wa sun igbẹjọ siwaju di ọjọ kejilelogun, oṣu keji, ọdun 2023. Bakan naa lo paṣẹ pe ni gbogbo asiko yii, ki Bamiro ṣi lọ maa gbatẹgun alaafia l'ọgba ẹwọn to wa ni Badagry.


Layẹni, o tare ọrọ naa sọdọ ajọ Directorate of Public Prosecution (DPP) fun igbanimọran labẹ ofin, o si wa sun igbẹjọ siwaju di ọjọ kejilelogun, oṣu keji, ọdun 2023. Bakan naa lo paṣẹ pe ni gbogbo asiko yii, ki Bamiro ṣi lọ maa gbatẹgun alaafia l'ọgba ẹwọn to wa ni Badagry.


Ẹ wa gbọ ẹkunrẹrẹ alaye bi akẹkọọ FUTA ṣe pokunso

Akẹ́kọ̀ọ́ ilé ẹ̀kọ́ fásitì nípa ìmọ̀ ẹ̀rọ ti ìjọba àpapọ̀ tó wà ní ìlú Akure, FUTA, Olona Babajide Joseph, ti gba ẹ̀mí lọ́rùn ara rẹ̀. Òkú Olona ni wọ́n bá nínú ilé rẹ̀ tó wà ní agbègbè Aule, Akure, olú ìlú ìpínlẹ̀ Ondo níbi tó pokùn so sí. Olóògbé náà tí ọ̀pọ̀ mọ̀ sí Black, ló jẹ́ akẹ́kọ̀ọ́ onípele kẹta lẹ́ka ìmọ̀ Industrial Design ní ilé ẹ̀kọ́ gíga FUTA. Ohun tó ṣokùnfà ìdí tí Olona fi pokùn so ní a ò tíì le fìdí rẹ̀ múlẹ̀ ní pàtó. Àmọ́ ọ̀rẹ́ Olona kan, Omoniyi Enoch tó bá àwọn akọ̀ròyìn ilé ẹ̀kọ́ náà sọ̀rọ̀ ní ó ṣeéṣe kó jẹ́ wí pé nítorí ẹ̀sùn nípa owó kan, ló fà á tí Olona fi gba ẹ̀mí ara rẹ̀. Ní ojú òpó Facebook Union Campus Journalists, UCJ FUTA, ni wọ́n fi ìròyìn náà sí.


Ohun tó ṣokùnfà ìdí tí Olona fi pokùn so ní a ò tíì le fìdí rẹ̀ múlẹ̀ ní pàtó. Àmọ́ ọ̀rẹ́ Olona kan, Omoniyi Enoch tó bá àwọn akọ̀ròyìn ilé ẹ̀kọ́ náà sọ̀rọ̀ ní ó ṣeéṣe kó jẹ́ wí pé nítorí ẹ̀sùn nípa owó kan, ló fà á tí Olona fi gba ẹ̀mí ara rẹ̀. Ní ojú òpó Facebook Union Campus Journalists, UCJ FUTA, ni wọ́n fi ìròyìn náà sí. Ọ̀rẹ́ olóògbé ṣàlàyé bí owó ‘department’ ṣe di gbèsè sí Olona lọ́rùn  Enoch ṣàlàyé pé nígbà tí àwọn padà sẹnú ètò ẹ̀kọ́ fún sáà 2021/2022, kò sí akápò ẹgbẹ́ ní ẹ̀ka ètò ẹ̀kọ́ àwọn nílé. O ní ìdí rèé tí wọ́n ṣe yan Olona, tó jẹ́ akọ̀wé owó, láti gba owó tí àwọn akẹ́kọ̀ọ́ máa ń san sápò ẹ̀ka ẹ̀kọ́ wọn. Enoch ní nígbà tó yá, Ààrẹ ẹgbẹ́ àwọn akẹ́kọ̀ọ́ ní kí Olona san ẹgbẹ̀rún lọ́nà ọgọ́rùn-ún náírà (N100,000) nínú owó tí àwọn akẹ́kọ̀ọ́ náà dá si lọ́wọ́, láti fi ṣe àkànṣe iṣẹ́ kan.  “Olona lo áàpù ilé ìfowópamọ́ ìgbàlódé kan – Carbon, láti fowó náà ránṣẹ́ sí ààrẹ, owó náà kúrò ní akoto owó Olona ṣùgbọ́n ààrẹ ní òun kò rí owó.”  “Ọ̀pọ̀lọpọ̀ àtẹ̀jíṣẹ́ ló kọ sí ilé ìfowópamọ́ yìí kí wọ́n le dá owó náà padà àmọ́ ilé ìfowópamọ́ náà kọ̀ láti dá owó ọ̀hún padà.


Ọ̀rẹ́ olóògbé ṣàlàyé bí owó ‘department’ ṣe di gbèsè sí Olona lọ́rùn  Enoch ṣàlàyé pé nígbà tí àwọn padà sẹnú ètò ẹ̀kọ́ fún sáà 2021/2022, kò sí akápò ẹgbẹ́ ní ẹ̀ka ètò ẹ̀kọ́ àwọn nílé. O ní ìdí rèé tí wọ́n ṣe yan Olona, tó jẹ́ akọ̀wé owó, láti gba owó tí àwọn akẹ́kọ̀ọ́ máa ń san sápò ẹ̀ka ẹ̀kọ́ wọn. Enoch ní nígbà tó yá, Ààrẹ ẹgbẹ́ àwọn akẹ́kọ̀ọ́ ní kí Olona san ẹgbẹ̀rún lọ́nà ọgọ́rùn-ún náírà (N100,000) nínú owó tí àwọn akẹ́kọ̀ọ́ náà dá si lọ́wọ́, láti fi ṣe àkànṣe iṣẹ́ kan.  “Olona lo áàpù ilé ìfowópamọ́ ìgbàlódé kan – Carbon, láti fowó náà ránṣẹ́ sí ààrẹ, owó náà kúrò ní akoto owó Olona ṣùgbọ́n ààrẹ ní òun kò rí owó.”  “Ọ̀pọ̀lọpọ̀ àtẹ̀jíṣẹ́ ló kọ sí ilé ìfowópamọ́ yìí kí wọ́n le dá owó náà padà àmọ́ ilé ìfowópamọ́ náà kọ̀ láti dá owó ọ̀hún padà. Àsìkò yìí ni gbogbo ènìyàn sì bẹ̀rẹ̀ sí ní bu Olona pé ó kó owó jẹ ni.”  Enoch fi kun pé ìdí nìyí tí Olona kò fi tíì lọ fún ìkẹ́kọ̀ọ́ láti ìgbà tí àwọn wọlé ẹ̀kọ́ padà lẹ́yìn họlidé ọdún kérésìmesì. Ó ní èyí kò sì sẹ̀yìn bí gbogbo wọ́n ṣe ń fún ogun mọ́ ọ láti san owó náà padà. Ó tẹ̀síwájú pé ní òwúrọ̀ ọjọ́ Ẹtì ni òun lọ gba fóònù òun lọ́wọ́ Olona nítorí fóònù ti Olona ń lò ti bàjẹ́, tó sì jẹ́ wí pé fóònù ti tòun ni àwọn ń pín lò.


Àsìkò yìí ni gbogbo ènìyàn sì bẹ̀rẹ̀ sí ní bu Olona pé ó kó owó jẹ ni.”  Enoch fi kun pé ìdí nìyí tí Olona kò fi tíì lọ fún ìkẹ́kọ̀ọ́ láti ìgbà tí àwọn wọlé ẹ̀kọ́ padà lẹ́yìn họlidé ọdún kérésìmesì. Ó ní èyí kò sì sẹ̀yìn bí gbogbo wọ́n ṣe ń fún ogun mọ́ ọ láti san owó náà padà. Ó tẹ̀síwájú pé ní òwúrọ̀ ọjọ́ Ẹtì ni òun lọ gba fóònù òun lọ́wọ́ Olona nítorí fóònù ti Olona ń lò ti bàjẹ́, tó sì jẹ́ wí pé fóònù ti tòun ni àwọn ń pín lò. "Olona fẹ́ tẹ̀lé mi lọ sí ọ́fíìsì mi ní SUB torí kò fẹ́ dá dúró sílé àmọ́ mo fi kalẹ̀ sínú ọ́fíìsì mi ni"  Ó ní ìgbà tí òun dé ọ̀dọ̀ Olona ló sọ fún òun pé HOD àwọn pe bàbá òun láti fẹjọ́ sùn pé òun kó owó jẹ. Ó ṣàlàyé pé ọ̀rọ̀ náà dùn-ún gidigidi, tó sì tún da omi tútù si lọ́kàn. “Ó ní òun máa tẹ̀lé mi lọ sí ọ́fíìsì mi ní SUB nítorí òun kò fẹ́ dá dúró sílé àmọ́ mo fi kalẹ̀ sínú ọ́fíìsì náà láti lọ kópa níbi àwọn ayẹyẹ kan.”  “Kí n tó dé ló ti tilẹ̀kùn ọ́fíìsì ṣùgbọ́n nígbà tí mo dé, ló wá fún mi ní kọ́kọ́rọ́ tó sì padà lọ sílé.”  “Nígbà tí mo délé mo lọ wò ó ní yàrá rẹ̀ ní nǹkan bí i aago mẹ́jọ ku ogún ìṣẹ́jú ṣùgbọ́n kò jáde sími.


"Olona fẹ́ tẹ̀lé mi lọ sí ọ́fíìsì mi ní SUB torí kò fẹ́ dá dúró sílé àmọ́ mo fi kalẹ̀ sínú ọ́fíìsì mi ni"  Ó ní ìgbà tí òun dé ọ̀dọ̀ Olona ló sọ fún òun pé HOD àwọn pe bàbá òun láti fẹjọ́ sùn pé òun kó owó jẹ. Ó ṣàlàyé pé ọ̀rọ̀ náà dùn-ún gidigidi, tó sì tún da omi tútù si lọ́kàn. “Ó ní òun máa tẹ̀lé mi lọ sí ọ́fíìsì mi ní SUB nítorí òun kò fẹ́ dá dúró sílé àmọ́ mo fi kalẹ̀ sínú ọ́fíìsì náà láti lọ kópa níbi àwọn ayẹyẹ kan.”  “Kí n tó dé ló ti tilẹ̀kùn ọ́fíìsì ṣùgbọ́n nígbà tí mo dé, ló wá fún mi ní kọ́kọ́rọ́ tó sì padà lọ sílé.”  “Nígbà tí mo délé mo lọ wò ó ní yàrá rẹ̀ ní nǹkan bí i aago mẹ́jọ ku ogún ìṣẹ́jú ṣùgbọ́n kò jáde sími. Mo tún padà lọ ní nǹkan bíi aago mẹ́jọ ààbọ̀ àti aago mẹ́wàá alẹ́ síbẹ̀ náà kò dáhùn, mo tilẹ̀ rò bóyá ó ń bínú pé mo fi òun sílẹ̀ lọ síbi ayẹyẹ tí mo lọ ni.”  Enoch ní àárọ̀ ọjọ́ Àbámẹ́ta ni òun padà sí yàrá rẹ̀ láti lọ kan ilẹ̀kùn ṣùgbọ́n nígbà tí kò dá òun lóhùn ni òun lọ yọjú láti ojú wíńdò, tí òun sì ri tó ti pokùn so. Lóòótọ́ ni Olona kó owó department jẹ àmọ́ èyí kò tó kó para rẹ̀  - ààrẹ ẹgbẹ́ akẹ́kọ̀ọ́  Nígbà tó ń sọ̀rọ̀, ààrẹ ẹgbẹ́ àwọn akẹ́kọ̀ọ́ Industrial Design, Owomoyela Oladotun ní lóòótọ́ ni Olona Joseph ṣe owó ẹgbẹ́ kúmọkùmọ àmọ́ òun kò rò wí pé nítorí rẹ̀ ló ṣe pa ara rẹ̀. Oladotun ní àwọn ti ní àjọsọ pẹ̀lú Olona nígbà tí àwọn parí ìdánwò simẹ́sítà àkọ́kọ́ ìyẹn ní ọdún tó kọjá pé Olona máa san owó náà díẹ̀díẹ̀ títí tó ma fi san tán.


Mo tún padà lọ ní nǹkan bíi aago mẹ́jọ ààbọ̀ àti aago mẹ́wàá alẹ́ síbẹ̀ náà kò dáhùn, mo tilẹ̀ rò bóyá ó ń bínú pé mo fi òun sílẹ̀ lọ síbi ayẹyẹ tí mo lọ ni.”  Enoch ní àárọ̀ ọjọ́ Àbámẹ́ta ni òun padà sí yàrá rẹ̀ láti lọ kan ilẹ̀kùn ṣùgbọ́n nígbà tí kò dá òun lóhùn ni òun lọ yọjú láti ojú wíńdò, tí òun sì ri tó ti pokùn so. Lóòótọ́ ni Olona kó owó department jẹ àmọ́ èyí kò tó kó para rẹ̀  - ààrẹ ẹgbẹ́ akẹ́kọ̀ọ́  Nígbà tó ń sọ̀rọ̀, ààrẹ ẹgbẹ́ àwọn akẹ́kọ̀ọ́ Industrial Design, Owomoyela Oladotun ní lóòótọ́ ni Olona Joseph ṣe owó ẹgbẹ́ kúmọkùmọ àmọ́ òun kò rò wí pé nítorí rẹ̀ ló ṣe pa ara rẹ̀. Oladotun ní àwọn ti ní àjọsọ pẹ̀lú Olona nígbà tí àwọn parí ìdánwò simẹ́sítà àkọ́kọ́ ìyẹn ní ọdún tó kọjá pé Olona máa san owó náà díẹ̀díẹ̀ títí tó ma fi san tán. Ó ní láti ìgbà náà ni òun kò ti rí Olona mọ́ àfi bí òun ṣe gbọ́ wí pé ó pokùn so. Ó kẹ́dùn pé òun tó bá òun lọ́kàn jẹ́ gidi ni nítorí owó náà kò tó òun tó yẹ kó pa ara rẹ̀ lórí. Àtẹ̀jáde kan tí ààrẹ ẹgbẹ́ àwọn akẹ́kọ̀ọ́ ilé ẹ̀kọ́ FUTA, Jesunifemi TenTen Asoore àti agbẹnusọ ẹgbẹ́ Adedokun Daniel Tolulope fi léde, ní ó jẹ́ ohun ìbànújẹ́ fún àwọn pé àwọn pàdánù Olona Joseph.


Ó ní láti ìgbà náà ni òun kò ti rí Olona mọ́ àfi bí òun ṣe gbọ́ wí pé ó pokùn so. Ó kẹ́dùn pé òun tó bá òun lọ́kàn jẹ́ gidi ni nítorí owó náà kò tó òun tó yẹ kó pa ara rẹ̀ lórí. Àtẹ̀jáde kan tí ààrẹ ẹgbẹ́ àwọn akẹ́kọ̀ọ́ ilé ẹ̀kọ́ FUTA, Jesunifemi TenTen Asoore àti agbẹnusọ ẹgbẹ́ Adedokun Daniel Tolulope fi léde, ní ó jẹ́ ohun ìbànújẹ́ fún àwọn pé àwọn pàdánù Olona Joseph. Wọ́n wá bá àwọn ẹbí àti ọ̀rẹ́ Olona kẹ́dùn, tí wọ́n sì tún pàrọwà sí àwọn akẹ́kọ̀ọ́ tó bá ń kojú ohunkóhun láti fi tó àwọn létí dípò gbígba ẹ̀mí ara ẹni. Lati BBC YORUBA


Wọ́n wá bá àwọn ẹbí àti ọ̀rẹ́ Olona kẹ́dùn, tí wọ́n sì tún pàrọwà sí àwọn akẹ́kọ̀ọ́ tó bá ń kojú ohunkóhun láti fi tó àwọn létí dípò gbígba ẹ̀mí ara ẹni. Lati BBC YORUBA


Ẹ di ile mu o, mo ti lọ Sẹnẹgal lo b'awọn ṣepade o - Buhari sọ f'awọn ọmọ Naijiria

Aarẹ Muhammadu Buhari ti orileede Naijiria ti dagbere fun gbogbo araalu, to si jẹ ko di mimọ pe orileede Sẹnẹgal loun lọ lati bawọn kopa nibi ipade gbogboogbo to nii ṣe pẹlu eto agbẹ ati ọgbin, iyẹn Dakar International Conference on Agriculture, ẹlẹẹkeji iru ẹ.Oni, ọjọ Iṣẹgun, Tuside, ọjọ kẹrinlelogun, oṣu kinni, ọdun 2023 ni Aarẹ Buhari gbera lati papakọ ofurufu ti Murtala Muhammed to wa ni Ikẹja l'Ekoo. Gẹgẹ bi atẹjade ti oludamọran pataki fun Aarẹ lori ọrọ iroyin, Ọgbẹni Fẹmi Adeṣina fi sita ṣe sọ, o ni niṣe ni wọn fi iwe pe Aarẹ Buhari sibi eto naa. Adeṣina jẹ ko di mimọ pe Aarẹ ilẹ Sẹnẹgal, Macky Sall, ẹni to tun jẹ alaga ẹgbẹ awọn agba ilẹ Afrika lo gbe eto naa kalẹ, eyi to pe akori t'ọdun yii ni “Feeding Africa: Food Sovereignty and Resilience.” O ni orileede Sẹnẹgal pẹlu banki idagbasoke ilẹ Afrika, iyẹn African Development Bank lo ṣagbatẹru eto naa nipa iwe adehun, pẹlu erongba lati wa ọna ti aabo yoo fi wa fun ounjẹ nilẹ Afrika. Bakan naa lo fi kun ọrọ rẹ pe awọon alẹnulọrọ ninu ijọba bii minisita fọrọ ilẹ okeere, Geoffrey Onyeama; Minisita fọrọ iṣẹ agbẹ ati idagbasoke igberiko, Ọmọwe Mohammad Mahmood Abubakar; Oludamọran agba pataki lori ọrọ eto aabo, Mohammed Babagana Monguno ati alakoso agba fun ajọ National Intelligence Agency (NIA), Ambassador Ahmed Rufai Abubakar ni yoo kọwọrin pẹlu Aarẹ lọ sibẹ. Siwaju sii lo sọ pe Aarẹ ko nii pẹ nibẹ rara, nitori pe Ọjọru, Wẹsidee, ọjọ karundinlọgbọn ni yoo pada si Naijiria.


Òjò àkọ́kọ́ nínú ọdún 2023 balẹ̀ jẹ́: ìjí jà, ilé wó, ṣọ́ọ̀ṣì lulẹ̀, dúkìá ṣòfò

Bo tilẹ jẹ pe adura ọpọ awọn eeyan kaakiri orileede Naijiria ni pe ki ojo tete bẹrẹ lọdun 2023 ti a wa yii, ki ooru buruku to n mu le kasẹ nilẹ, ṣugbọn ijamba ni ojo naa fa l'awọn agbegbe kan, paapaa n'ipinlẹ Ogun.Nibi ti awọn kan ti jo, ti wọn n yọ, ti wọn si n kọrin ọpẹ, nibẹ l'awọn miran ti n banujẹ lori awọn dukia wọn to ṣofo danu. Agbegbe ti wọn n pe ni Mọbalufọn, Latogun niluu Ijẹbu Ode, ipinlẹ Ogun ni iji ojo naa ti ṣọṣẹ nla. Lara awọn dukia to farakaaṣa ni ṣọọṣi, ile ẹkọ, ile, fẹnsi, ati bẹẹbẹẹlọ. 📸: Ijebu Rewa - Facebook


OGUN: Aderinokun, oludije s'ipo aṣofin agba tun fẹẹ gba fọọmu JAMB fun ẹgbẹrun kan akẹkọọ

Gbogbo eto lo ti pari patapata, to si tun ti n lọ pẹlu, eyi ti gbajugbaja oloṣelu ipinlẹ Ogun nni, Olumide Aderinokun, ṣe fi oju opo f'awọn akẹkọọ to ba fẹẹ ṣe idanwo JAMB lelẹ lati fi orukọ silẹ nibẹ.Kii ṣe akọkọ ree ti Aderinokun yoo maa gbe iru awọn eto bayii kalẹ, lati fi ṣe iranlọwọ fawọn eeyan paapaa awọn akẹkọọ, eyi to n mu irọrun b'awọn obi. Awọn akẹkọọ ti ko din ni ẹgbẹrun kan, kaakiri ijọba ibilẹ mẹfa to wa ni aarin gbungbun ipinlẹ Ogun la gbọ pe Aderinokun, oludije s'ipo aṣofin agba l'Abuja lati ẹkun aarin gbungbun ipinlẹ Ogun labẹ asia ẹgbẹ oṣelu People’s Democratic Party (PDP) fẹẹ ṣe iranwọ naa fun.Gbogbo awọn akẹkọọ ti wọn ba a fẹ ṣe idanwo aṣewọle si ile ẹkọ giga, yala fasiti, gbogboniṣe tabi kọlẹẹji, iyẹn Joint Admission and Matriculation Board (JAMB) ni wọn lanfaani lati tete fi orukọ silẹ. Ọjọ kẹwaa, oṣu keji, ọdun 2023 ni eto iforukọsilẹ naa yoo kasẹ nilẹ, gẹgẹ bi a ṣe gbe. Ninu atẹjade ti amugbalẹgbẹẹ Aderinokun lori ọrọ iroyin, Ọgbẹni Taye Taiwo fi ranṣẹ s'AWIKONKO, o ni oju opo https://aderinokunfoundation.org/free-jamb-form/ l'awọn akẹkọọ yoo ti fi orukọ wọn silẹ.  Fi orukọ silẹ nibi: FỌỌMU JAMB ADERINOKUN Taiwo ni gẹgẹ bi ẹ ti mọ pe eto ẹkọ jẹ Aderinokun logun pupọ, eyi lo jẹ ko ṣe iranwọ gbigba fọọmu JAMB naa f'awọn ogun akẹọọ lọdun 2022, to si tun ṣe iranwọ ẹgbẹrun lọna aadọta naira fun aadọta akẹkọọ kaakiri aarin gbungbun ipinlẹ Ogun bakan naa, iyẹn lọdun 2022.


Ẹgbẹ awọn olukọ gbe oṣuba kare f'AbdulRazaq lori ile to n kọ fun wọn

Ẹgbẹ awọn olukọ, Nigeria Union of Teachers n'ipinlẹ Kwara ti gbe oṣuba kare fun gomina wọn, AbdulRahman AbdulRazaq lori awọn ipa to n ko ninu eto idagbasoke ipinlẹ naa, paapaa ile igbalode to tun fẹẹ kọ fun gbogbo awọn ọmọ ẹgbẹ wọn.Wọn ni igbesẹ ti gomina naa bẹrẹ ko tii ṣẹlẹ ri, akọkọ iru ẹ ni wọn pe e, ti wọn si ni inu idunnu ati ayọ nla l'awọn olukọ wa.Alaga ẹgbẹ awọn olukọ n'ipinlẹ naa, Kọmureedi Oyewọ Muhammad Bashir, nigba to n gba ẹnu awọn olukọ sọrọ, sọ pe ohun iwuri nla gomina ṣe fun wọn.O ni gbogbo awọn ẹtọ, owo oṣu ati ajẹmọnu ni Gomina AbdulRazaq n san fun wọn lasiko, eyi ti ko ṣẹlẹ tẹlẹ l'awọn asiko iṣakoso to kọja.Yatọ si eyi, o tun jẹ ko di mimọ pe iṣẹ tun ti n lọ l'awọn ile ẹkọ kaakiri, nipa atunkọ awọn ile ẹkọ to ti dẹnukọlẹ.O ni ile ti gomina n kọ lọwọ fun gbogbo awọn olukọ ti fi han gomina naa karamasiki ọjọ alẹ gbogbo wọn, to si gbe oṣuba rabandẹ fun un.


Wọn yan adele ọga agba tuntun fun Kọlẹẹji Ilọrin

Ijọba ipinlẹ Kwara ti bu ọwọ lu Ọmowe Jawondo Ayinde Sheu gẹgẹ bi adele ọga agba ile ẹkọ awọn olukọni tiluu Ilọrin, Ilorin College of Education.Yiyan ti wọn yan Ọmọwe Sheu la gbọ pe o lọ nibamu pẹlu bi ijọba ipinlẹ naa ati awọn alaṣẹ Kọlẹẹji ọhun ṣe tọwọ bọwe adehun, ti wọn si fẹnuko.Ọjọ Aje, Mọnde ọsẹ yii ni iṣẹ bẹrẹ labẹ ofin lẹkunrẹrẹ, lai fi akoko ṣofo.A gbọ pe wọn yan Ọmọwe Sheu lẹyin ti wọn yọ adele tẹlẹ, Ọmọwe Jimọh Ahmẹd Ayinla, ti wọn si ni koun rọpo ẹ loju ẹsẹỌmọwe Sheu ni ọga agba (Dean) ni ẹka ikẹkọọ imọ ede, iyẹn School of languages.


Ìgbéyàwó mi tó dàrú kò kan ayé - Wùmí Toríọlá, gbajúmọ̀ òṣèré tíátà

Gbajugbaja oṣerebinrin nni, Ọmọwumi Toriọla ti sọ pe igbeyawo oun to daru ko kan ẹnikẹni nitori pe ọrọ igbesi aye oun niyẹn.Wumi Toriọla sọ pe ko si irọ tabi awuyewuye ninu wi pe oun pẹlu ọkọ oun ti pin gaari, nitori pe ibagbepọ wọn ko ṣiṣẹ mọ.Bakan naa lo sọ pe kii ṣe pe oun jẹ alagidi iyawo nigba toun wa nile ọkọ oun, ati pe irọ to jinna si otitọ pọmbele ni.“Oriṣiriṣi akọroyin ni wọn ti n fẹ gbọ ọrọ ẹnu mi tipẹtipẹ lori igbeyawo mi.“Bẹẹni, otitọ ni pe igbeyawo wa ti fọriṣanpọn. Awa mejeeji ti lọ lọtọọtọ lati bi ọdun kan bayii. Ko ṣi ṣiṣẹ bi a ṣe lero ni. Ko si aaye fun ere, idi ree ti nko fi jẹ ki awọn ololufẹ mi mọ nipa ẹ.”


Ipolongo Idibo: Dino Melaye ṣubu lulẹ nibi to ti n fi Tunubu ṣeleya 'Emilokan' (Fidio)

Ọna ara ọtọ ni ẹgbẹ oṣelu Peoples Democratic Party, PDP tun gbe ipolongo idibo wọn gba laipẹ yii, pẹlu bi gbajugbaja Sẹnetọ tẹlẹ nni, Dino Melaye ṣe fi oludije sipo Aarẹ labẹ asia ẹgbẹ oṣelu All Progressives Congress, APC Aṣiwaju Bọla Ahmẹd Tinubu ṣe ẹlẹya ita gbangba.Ninu fọnran ti Dino Melaye gbe soju opo Fesibuuku ati Insitagiraamu rẹ laipẹ yii, lati rii to n ṣubu lati maa fi ṣapejuwe bi Tinubu yoo ṣe lulẹ ninu eto idibo to n bọ lọna.


Ẹ ba mi dupẹ lọwọ Fayọṣe - Shettima, igbakeji Tinubu

Igbakeji oludije sipo Aarẹ Naijiria labẹ asia ẹgbẹ oṣelu All Progressives Congress, APC, Aṣiwaju Bọla Ahmẹd Tinubu, iyẹn Kashim Shettima ti sọ pe gomina ana nipinlẹ Ekiti, Ayọdele Fayọṣe gba oun tọwọtẹsẹ.Kashim Shettima lo sọrọ naa loju opo Fesibuuku rẹ lonii, ọjọ Iṣẹgun, Tusidee, to si loun dupẹ gidigidi lọwọ Fayọṣe.Ninu ọrọ to kọ, o sọ pe;Mo ṣe abẹwo si Arakunrin mi, gomina ipinlẹ Ekiti tẹlẹ, Ọlọlajulọ Ayọdele Peter Fayọṣe Oṣhoko gba wa lalejo pẹlu ikinikaabọ nla, ifẹ ati ọyaya. O ṣeun fun aduroti, ifọwọsowọpọ, Ọlọrun a si bukun fun ẹ fun boo ṣe gba emi ati ikọ akọwọrin mi lalejo.


O ma ṣe o: Wọn dumbu ọmọ ọdun mejila bi ẹran nibi to ti lọ gba foonu

Ọmọ ọdun mejila kan, Abdulkadir la gbọ pe wọn ti dumbu bi ẹran lasiko to lọ gba foonu lọdọ ẹni to oba wọn fi ina sara foonu. Gẹgẹ bi a ṣe gbọ, ọjọ Aje, Mọnde, ọsẹ yii ni iroyin fi to wa leti pe wọn pa ọmọdekunrin naa danu. Agbegbe ti wọn pe ni Madarkaci, ipinlẹ Zaria ni wọn sọ pe Abdulkadir n gbe. Iroyin to tẹ wa lọwọ sọ pe irọlẹ ọjọ Aiku, Sannde ni wọn ran ọmọ naa niṣẹ lati lọ gba foonu wa, ṣugbọn ti ko pada sile. Nigba ti wọn yoo pada ri, oku rẹ ni wọn ri, ti wọn ti dumbu ẹ.Nigba to n sọrọ, baba ọmọ naa, Aminu Saleh Muhammad ṣalaye pe inu ile akọku kan  ni wọn ti pada ṣalabapade oku ẹ Mohammed sọ pe bawọn ṣe ri iku ọmọ naa, o jọ pe awọn oloogun owo ni wọn pa oun lọmọ, nitori pe niṣe ni wọn yọ oju, nnkan ọmọkunrin ati ahọn rẹ lọ. Yatọ si eyi, baba naa tun sọ pe wọn kan ọmọ oun lẹsẹ ti wọn si tun fọ ori ẹ danu ko too ku.


Iroyin to tẹ wa lọwọ sọ pe irọlẹ ọjọ Aiku, Sannde ni wọn ran ọmọ naa niṣẹ lati lọ gba foonu wa, ṣugbọn ti ko pada sile. Nigba ti wọn yoo pada ri, oku rẹ ni wọn ri, ti wọn ti dumbu ẹ.Nigba to n sọrọ, baba ọmọ naa, Aminu Saleh Muhammad ṣalaye pe inu ile akọku kan  ni wọn ti pada ṣalabapade oku ẹ Mohammed sọ pe bawọn ṣe ri iku ọmọ naa, o jọ pe awọn oloogun owo ni wọn pa oun lọmọ, nitori pe niṣe ni wọn yọ oju, nnkan ọmọkunrin ati ahọn rẹ lọ. Yatọ si eyi, baba naa tun sọ pe wọn kan ọmọ oun lẹsẹ ti wọn si tun fọ ori ẹ danu ko too ku. O wa rawọ ẹbẹ sawọn ọlọpaa lati gbe oku ọmọ oun silẹ lati lọ sin in nilana musulumi. Agbẹnusọ f'awọn ọlọpaa, DSP Muhammad Jalige ninu ọrọ rẹ sọ pe bo tilẹ jẹ pe iwadii ṣi n lọ lọwọ lati mu awọn amookunṣeka naa, sibẹ o ni iwa ọdaju ni wọn hu naa.


O wa rawọ ẹbẹ sawọn ọlọpaa lati gbe oku ọmọ oun silẹ lati lọ sin in nilana musulumi. Agbẹnusọ f'awọn ọlọpaa, DSP Muhammad Jalige ninu ọrọ rẹ sọ pe bo tilẹ jẹ pe iwadii ṣi n lọ lọwọ lati mu awọn amookunṣeka naa, sibẹ o ni iwa ọdaju ni wọn hu naa.


Oludije s'ipo gomina lẹgbẹ oṣelu PDP jade laye lojiji

Oludije s'ipo gomina ipinlẹ Abia labẹ asia ẹgbẹ oṣelu Peoples Democratic Party, PDP, Ọjọgbọn Uchenna Ikonne ti jade laye, lẹyin aisan arampẹ. Ikonne wa lara awọn to fẹẹ kopa nibi eto idibo gomina to fẹẹ waye lọjọ kọkanla, oṣu kẹta, ọdun 2023 ti a wa yii, gẹgẹ bi a ṣe gbọ, koda ti wọn ni ipalẹmọ naa ti lọ daadaa. Ninu atẹjade ti ọmọ oloogbe naa, Chikezie fi sita lorukọ mọlẹbi, o jẹ ko di mimọ pe nnkan bi aago mẹrin aarọ oni, Ọjọru, Wẹsidee ni baba oun jade laye lẹyin aisan rampẹ. Chikezie sọ pe aisan ọkan lo ti n ṣe baba oun tẹlẹ, to si ti lọ gba itọju l'ọsibitu kan lorileede United Kingdom. O nigba to pada de lo lọ sinmi ni ọsibitu kan nilyy Abuja, nibi to pada dakẹ si. Bakan naa lo sọ pe lẹyin ti gbogbo mọlẹbi ba ti fẹnuko, awọn yoo kede bi eto isinku baba oun yoo ṣe lọ, to si dupẹ lọwọ gbogbo awọn aladuroti ati awọn ololufẹ baba oun, paapaa awọn ọmọ ẹgbẹ oṣelu PDP fun ifẹ ti wọn ni.


Bi AbdulRazaq ṣe n yan awọn ọdọ s'ipo oṣelu, o odaju pe ọjọ iwaju Naijiria dara - Ọbasanjọ gbe oṣuba kare fun gomina Kwara

Aarẹ tẹlẹri lorileede Naijiria, Oloye Oloṣẹgun Ọbasanjọ ti sọ pe pẹlu igbesẹ ti gomina ipinlẹ Kwara, AbdulRahman AbdulRazaq n gbe nipa fifi awọn ọdọ s'ipo oṣelu, o ti n daju pe ọjọ iwaju orileede Naijiria yii yoo dara. O ni ohun to dara ni ki awọn oloṣelu asiko yii maa fun awọn ọdọ laaye ninu ipo oṣelu, eyi ti yoo jẹ ki ọkan awọn agbaagba balẹ wi pe wọn maa mu orileede yii de ilẹ ileri lai nibẹru. Aarẹ tẹlẹri naa lo sọrọ yii lakoko to ṣabẹwo si Gomina AbdulRazaq niluu Ilọrin, ipinlẹ Kwara.Ọbasanjọ la gbọ pe o lọ siluu Ilọrin lati bawọn ṣayẹyẹ igbeyawo laaarin awọn ọmọ gbajugbaja olokoowo nni, Alaaji Kamarudeen Yusuf (KAMWIRE) ati Alaaji Adelọdun Ọba Adebayọ. Nibẹ lo ti sọ pe oriṣiriṣi ẹri loun ti gbọ nipa ọna ti gomina Kwara n gbe iṣakoso rẹ gba, to si lo jẹ ohun iwuri f'oun, eyi to f'ọkan oun balẹ pe ọjọ Iwaju ipinlẹ naa dara.


AbdulRazaq bu ọwọ lu eto iṣuna ọdun 2023, o n'iṣẹ idagbasoke ṣi n tẹsiwaju

Gomina AbdulRahman AbdulRazaq ti bu ọwọ lu iwe abadofin ti eto iṣuna ọdun 2023 ti a wa yii, eyi to gbe lọ siwaju ile igbimọ aṣofin, ipinlẹ Kwara lọdun 2022. Bẹ o ba gbagbe, ọgbọn ọjọ, oṣu kọkanla, ọdun 2022 ni Gomina AbdulRazaq gbe aba eto iṣuna ọdun 2023 ti a wa yii lọ siwaju ile igbimọ aṣofin ipinlẹ naa lati ṣe agbeyẹwo rẹ, lẹyin eyi ni awọn aṣofin bu ọwọ lu.Eto iṣuna naa ni wọn lo din diẹ ni igba biliọnu (N188,845,603,561.00) naira, eyi to din diẹ ni N189,436,248,054.00 ti gomina ti kọkọ gbe lọ lọgbọn ọjọ, oṣu kọkanla naa. Gomina AbdulRazaq sọ pe wọn yoo tun fi tẹsiwaju ninu awọn akanṣe iṣẹ to ti n lọ lọwọ tẹlẹ, bẹẹ lawọn akanṣe iṣẹ miran yoo tẹsiwaju.


Saraki padanu nile ẹjọ to wọ EFCC, ICPC atawọn miran lọ

Aarẹ ile igbimọ aṣofin agba ana lorileede Naijiria, Bukọla Saraki ni iroyin fi to wa leti pe o ti padanu ninu ẹjọ to pe awọn ajọ to n ri si iwa ajẹbanu, Economic and Financial Crimes Commission, EFCC; Independent Corrupt Practices and Other Related Offences Commission, ICPC ati awọn miran. Ile ẹjọ giga tijọba apapọ to wa niluu Abuja lo wọgile awọn ẹjọ mejeeji ọtọọtọ naa lonii, Ọjọru, Wẹsidee. Saraki lo gbe ajọ EFCC, ICPC; Code of Conduct Bureau, CCB; Adajọ agba orileede yii, ọga ọlọpaa orileede yii ati ileeṣẹ ọlọpaa ọtẹlẹmuyẹ lọ sile ẹjọ.Onidajọ Inyang Ekwo nigba to n wọgile ẹjọ naa sọ pe ẹsun ti wọn pe ko lẹsẹ nilẹ, ati pe awọn agbẹjọro to pe ẹjọ ko si nile ẹjọ. Ẹsun naa ni nọmba wọn jẹ FHC/ABJ/CS/507/2019 ati FHC/ABJ/CS/508/2019.


OGUN: Ẹ fọkan balẹ, igbadun mbọ fun yin laipẹ - Adebutu fọkan awọn oṣiṣẹ, oṣiṣẹfẹyinti atawọn araalu balẹ

Oludije s'ipo gomina nipinlẹ Ogun labẹ asia ẹgbẹ oṣelu Peoples Democratic Party, PDP, Ọnarebu Ọladipupọ Adebutu ti sọ pe ki gbogbo awọn oṣiṣẹ, oṣiṣẹfẹyinti atawọn araalu lọ fọkan wọon balẹ nitori pe gbogbo igbadun ti wọn ti padanu lọjọ to ti pẹ lawọn n mu bọ wa fun wọn. Adebutu lo sọrọ naa nibi ipade ti igbakeji rẹ, Ọnarebu Adekunle Akinlade ṣe pẹlu ẹgbẹ awọn Imaamu, Leagues of Imam n'ipinlẹ Ogun laipẹ yii.Ninu ọrọ Akinlade, o ni eto igbayegbadun araalu, paapaa awọn oṣiṣẹ, oṣiṣẹfẹyinti lo jẹ Ọnarebu Adebutu logun, eyi ti yoo fi mu lokunkundun nigba to ba de ipo gomina ti wọn n le. Bakan naa lo fi da awọn eeyan loju pe gbogbo ileri tawọn ṣe lawọn yoo muṣẹ, nitori pe gbogbo rẹ lo wa ninu akọsilẹ, ati pe awọn ko nii ṣe ileri ti wọn ko ni le muṣẹ.


Ẹ fura o! Naira tuntun, ọwọngogo epo ni wọn fẹẹ fi dabaru ibo 2023 - Tinubu pariwo sita

Oludije s'ipo aarẹ Naijiria labẹ asia ẹgbẹ oṣelu All Progressives Congress, APC, Aṣiwaju Bọla Ahmẹd Tinubu ti pariwo sita wi pe gbogbo igbesẹ ti ijọba orileede yii n gbe ni lati dabaru eto idibo apapọ ọdun 2023 ti a wa yii, to si ni owo Naira tuntun ati ọwọngogo epo bẹntiroolu to wa nita lasiko yii ni wọn fẹẹ lo. Tinubu lo tu aṣiri nla naa sita lasiko eto ipolongo idibo to ṣe niluu Abẹokuta, ipinlẹ Ogun lonii, Ojọru, Wẹsidee, ọjọ karundinlọgbọn, oṣu kinni, ọdun 2023. Ipolongo idibo naa to waye ni Papa Iṣere MKO to wa lagbegbe Kutọ niluu Abẹokuta lo kun fun gbogbo awọn ọmọ ẹgbẹ oṣelu APC kaakiri ipinlẹ Ogun, to fi mọ awọn ololufẹ agba oloṣelu naa. O ni Naira tuntun ti wọn ṣẹṣẹ gbe jade ko si nita f'awọn araalu lati na, bẹẹ si ni awọn araalu tun n jiya fun epo bẹntiroolu, eyi to ni ijọba apapọ ṣebi ẹni pe wọn ko mọ ohun to n lọ nipa awọn ipenija mejeeji yii, nitori pe gbogbo ipinnu wọn ni lati dabaru eto idibo apapọ. Nibẹ lo ti sọ pe ohun to da oun loju ni pe awọn ọmọ Naijiria ko nii gba, wọn yoo jade lati dibo lọpọ yanturu, nitori pe ayipada rere ni wọn n fẹ. Tinubu, ninu ọrọ rẹ sọ pe: "Wọn ko fẹ ki idibo yii waye.


O ni Naira tuntun ti wọn ṣẹṣẹ gbe jade ko si nita f'awọn araalu lati na, bẹẹ si ni awọn araalu tun n jiya fun epo bẹntiroolu, eyi to ni ijọba apapọ ṣebi ẹni pe wọn ko mọ ohun to n lọ nipa awọn ipenija mejeeji yii, nitori pe gbogbo ipinnu wọn ni lati dabaru eto idibo apapọ. Nibẹ lo ti sọ pe ohun to da oun loju ni pe awọn ọmọ Naijiria ko nii gba, wọn yoo jade lati dibo lọpọ yanturu, nitori pe ayipada rere ni wọn n fẹ. Tinubu, ninu ọrọ rẹ sọ pe: "Wọn ko fẹ ki idibo yii waye. Wọn fẹẹ dabaru ẹ ni. Njẹ ẹ maa gba wọn laaye bii? Wọn ti bẹrẹ sii gbe ọrọ aisi epo rọbii dide.


Wọn fẹẹ dabaru ẹ ni. Njẹ ẹ maa gba wọn laaye bii? Wọn ti bẹrẹ sii gbe ọrọ aisi epo rọbii dide. Ẹ ma mikan, ti ko ba si epo bẹntiroolu, a maa fi ẹsẹ wa rin lọ sibi ti a ti maa dibo, a si maa dibo wa. "To ba wu yin, ẹ fi owo kun owo epo, ẹ tọju epo fun wa, tabi ki ẹ tun ọda ara owo naira ṣe, a maa bori ninu eto idibo to n bọ lọna yii. "A maa fi kaadi idibo wa gba ijọba kuro lọwọ wọn.


Ẹ ma mikan, ti ko ba si epo bẹntiroolu, a maa fi ẹsẹ wa rin lọ sibi ti a ti maa dibo, a si maa dibo wa. "To ba wu yin, ẹ fi owo kun owo epo, ẹ tọju epo fun wa, tabi ki ẹ tun ọda ara owo naira ṣe, a maa bori ninu eto idibo to n bọ lọna yii. "A maa fi kaadi idibo wa gba ijọba kuro lọwọ wọn. Bi wọn ba fẹ, ẹ jẹ ki wọn sọ pe ko si epo, a maa fi ẹsẹ rin lọ si ibudo eto idibo. Ẹlẹtanjẹ nla ni wọn jẹ, wọn tun le sọ pe ko si epo mọ, nitori pe wọn ti n sọrọ nipa ọwọngogo epo bayii, ẹ gbagbe ẹ jare, ẹ fọkanbalẹ. Ẹmi Aṣiwaju maa f'opin si ọwọngogo epo "Ẹ jẹ ki owo epo tubọ maa lọ soke sii, awọn ni wọn mọ ibi ti wọn n ko epo pamọ si.


Bi wọn ba fẹ, ẹ jẹ ki wọn sọ pe ko si epo, a maa fi ẹsẹ rin lọ si ibudo eto idibo. Ẹlẹtanjẹ nla ni wọn jẹ, wọn tun le sọ pe ko si epo mọ, nitori pe wọn ti n sọrọ nipa ọwọngogo epo bayii, ẹ gbagbe ẹ jare, ẹ fọkanbalẹ. Ẹmi Aṣiwaju maa f'opin si ọwọngogo epo "Ẹ jẹ ki owo epo tubọ maa lọ soke sii, awọn ni wọn mọ ibi ti wọn n ko epo pamọ si. Wọn n tọju owo naira tuntun, wọn tun n tọju epo, a maa dibo, a si maa bori wọn. "To ba wu yin, ẹ tun le yi ọda ara owo naira tuntun pada, ẹ na owo ninakuna, ki ẹ si jẹ gbese, o maa ya yin lẹnu wi pe a maa bori eto idibo yii, a maa bori awọn alatako wa. "Ọdọ ni mi, mo si wa nibi fun un yin, oju ko si nii ti yin.


Wọn n tọju owo naira tuntun, wọn tun n tọju epo, a maa dibo, a si maa bori wọn. "To ba wu yin, ẹ tun le yi ọda ara owo naira tuntun pada, ẹ na owo ninakuna, ki ẹ si jẹ gbese, o maa ya yin lẹnu wi pe a maa bori eto idibo yii, a maa bori awọn alatako wa. "Ọdọ ni mi, mo si wa nibi fun un yin, oju ko si nii ti yin. A maa gba ijọba kuro lọwọ wọn, ọdalẹ ni wọn ti wọn fẹẹ ba wa jijakadi lati gba ijọba lọwọ wa, wọn ko tii ṣe iru ẹ ri tẹlẹ. "Asiko ijamgbara la wa yii. Ijamgbara ni eto idibo yii yoo jẹ.


A maa gba ijọba kuro lọwọ wọn, ọdalẹ ni wọn ti wọn fẹẹ ba wa jijakadi lati gba ijọba lọwọ wa, wọn ko tii ṣe iru ẹ ri tẹlẹ. "Asiko ijamgbara la wa yii. Ijamgbara ni eto idibo yii yoo jẹ. Alagabagebe ni wọn, alawada si ni wọn pẹluu. Nigba ti wọn ko ni ohun ti wọn fẹẹ sọ, niṣe ni wọn n tọju epo, wọn n sọ pe epo maa di igba ati ẹẹdẹgbẹta naira, ṣugbọn ṣa, ẹ fọkanbalẹ, a maa f'opin si ọwọngogo epo, a maa f'opin si wahala aisi epo."


Alagabagebe ni wọn, alawada si ni wọn pẹluu. Nigba ti wọn ko ni ohun ti wọn fẹẹ sọ, niṣe ni wọn n tọju epo, wọn n sọ pe epo maa di igba ati ẹẹdẹgbẹta naira, ṣugbọn ṣa, ẹ fọkanbalẹ, a maa f'opin si ọwọngogo epo, a maa f'opin si wahala aisi epo."


A dupẹ pe Ọlọrun ti ba wa le igi wọrọkọ Jimi Lawal danu lẹgbẹ ọsẹlu PDP - Aderinokun

Gbajugbaja oloṣelu nni to n du ipo ile igbimọ aṣofin agba lorileede yii, Olumide Aderinokun ti sọ pe ọpẹ nla lo jẹ fun wọn wi pe Ọlọrun ti ba wọn le igi wọrọkọ Jimi Lawal to n da wahala silẹ ninu ẹgbẹ oṣelu Peoples Democratic Party, PDP n'ipinlẹ Ogun danu.Aderinokun to n dije lẹkun aarin gbungbun ipinlẹ naa labẹ asia ẹgbẹ oṣelu PDP lo sọrọ yii lakoko to n ba ileeṣẹ iroyin BBC YORUBA sọrọ niluu Abẹokuta laipẹ yii.O ni ohun to jẹ iyalẹnu fun wọn ni pe ko tii ju ọsẹ meje ki wọn ṣe idibo abẹnu lẹgbẹ naa ti Jimi Lawal fi de, to si ni kaka ko farabalẹ, niṣe lo sọ pe oun fẹẹ du ipo gomina.Aderinokun sọ pe ẹni ti ko mọ bi nnkan ṣe n lọ lẹgbẹ naa, bawo ni yoo ṣe sọ pe oun l'awọn ọmọ ẹgbẹ n fẹ lati ṣoju wọn fun ipo gomina.O ni ko tiẹ ro ipa ti oludije sipo gomina lẹgbẹ naa, Ọnarebu Ọladipupọ Adebutu ti ko, ẹni to sọ pe o n na owo sinu ẹgbẹ, to si fẹẹ sare wa jẹ gaba lee lori. Ninu ọrọ rẹ, o ni "Jimi Lawal kan wa ba nnkan jẹ ni. Ṣe ẹ mọ pe lọdun 2019, Ọgbẹni Jimi Lawal o ṣi lọ sinu ẹgbẹ APC lati lọ fa wahala. Wahala to fun wa lakoko idibo yii lo fun awọn ẹgbẹ APC naa nigba ti wọn ṣe idibo abẹle lọdun naa lọhun. "Mi o mọ beeyan ṣe maa wa lati Kaduna, ẹni to n ba gomina ipinlẹ Kaduna ṣiṣẹ tẹlẹ. Igba to maa sare wa s'ipinlẹ Ogun, ko ju bi ọsẹ meje ka ṣe idibo abẹle lọ lo de.


Wahala to fun wa lakoko idibo yii lo fun awọn ẹgbẹ APC naa nigba ti wọn ṣe idibo abẹle lọdun naa lọhun. "Mi o mọ beeyan ṣe maa wa lati Kaduna, ẹni to n ba gomina ipinlẹ Kaduna ṣiṣẹ tẹlẹ. Igba to maa sare wa s'ipinlẹ Ogun, ko ju bi ọsẹ meje ka ṣe idibo abẹle lọ lo de. O wa sọ pe oun fẹẹ bori nibi idibo abẹle naa. "O loun fẹẹ na Ladi Adebutu nibi idibo abẹle wa, Ladi Adebutu to jẹ pe oun lo n gbe ẹgbẹ oṣelu PDP wa, oun lo n na gbogbo owo kọọti ti PDP n lọ. Iwọ wa sare wa wi pe o fẹẹ bori nibi idibo abẹle ti a ṣe.


O wa sọ pe oun fẹẹ bori nibi idibo abẹle naa. "O loun fẹẹ na Ladi Adebutu nibi idibo abẹle wa, Ladi Adebutu to jẹ pe oun lo n gbe ẹgbẹ oṣelu PDP wa, oun lo n na gbogbo owo kọọti ti PDP n lọ. Iwọ wa sare wa wi pe o fẹẹ bori nibi idibo abẹle ti a ṣe. "Gbogbo asiko ti a n sọ yii, Jimi Lawal ṣi n ṣiṣẹ nipinlẹ Kaduna, o si tun n gba owo oṣu lọwọ ijọba Kaduna labẹ ẹgbẹ oṣelu APC. Lọkan t'emi, mo ro pe Jimi Lawal kan fẹ wa ba iṣẹ wa jẹ lasan ni, ṣugbọn a dupẹ fun Ọlọrun, nitori pe Ọlọrun ti ba wa lee lọ."


"Gbogbo asiko ti a n sọ yii, Jimi Lawal ṣi n ṣiṣẹ nipinlẹ Kaduna, o si tun n gba owo oṣu lọwọ ijọba Kaduna labẹ ẹgbẹ oṣelu APC. Lọkan t'emi, mo ro pe Jimi Lawal kan fẹ wa ba iṣẹ wa jẹ lasan ni, ṣugbọn a dupẹ fun Ọlọrun, nitori pe Ọlọrun ti ba wa lee lọ."


Imaamu agba ilu Ọyọ jade laye

Imaamu agba n'iluu Ọyọ, Sheikh Mashood Abdul Ganiyy Adebayọ Ajokidero kẹta ti jade laye. AWIKONKO gbọ pe aarọ oni, Ọjọbọ tii ṣẹ Tọsidee ni Imaamu agba naa gba ekuru jẹ lọwọ ẹbọra.Ọkan lara awọn to sunmọ ẹbi naa, to ba akọroyin sọrọ ṣalaye pe agba Imaamu naa jade laye lẹyin aisan rampẹ. “As salaam alaykum. InnaLillah wainna Ilaihu raajiun. A n fi asiko yii kede ipapoda Imaamu agba ilu Ọyọ. Ki Allah tẹ si afẹfẹ rere.


Imaamu agba ilu Ọyọ jade laye

InnaLillah wainna Ilaihu raajiun. A n fi asiko yii kede ipapoda Imaamu agba ilu Ọyọ. Ki Allah tẹ si afẹfẹ rere. Amin”.


Awọn agbebọnrin tun ti ji ọba alaye gbe oooo

Awọn agbebọnrin tun ti ji ọba alaye, Joshua Ahmadu gbe n'ipinlẹ Kaduna, ti ko si tii le sọ pato ibi ti wọn gbe kabiyesi naa lọ titi di asiko ti a pari akojọpọ iroyin yii. Olori agbegbe Chawai to wa n'ijọba ibilẹ Kauru, ipinlẹ Kaduna ni wọn pe Ahmadu. Abel Adamu, to jẹ aarẹ ẹgbẹ idagbasoke agbegbe naa, Chawai Development Association, CDA, lo f'idi iṣẹlẹ naa mulẹ l'Ọjọru, Wẹsidee, ọjọ karundinlọgbọn, oṣu kinni, ọdun 2023 ti a wa yii. Adamu lo sọrọ naa ninu atẹjade ti agbẹnusọ wọn, Rapeahl Joshua fi sita, to si jẹ ko di mimọ pe alẹ ọjọ Iṣẹgun, Tusidee ọsẹ yii ni wọn ji ọba alaye naa gbe ninu ile to wa ni Zambina. Nnkan bi aago mẹsan aabọ alẹ ni wọn sọ pe awọn agbebọnrin naa yawọ aafin kabiyesi yii pẹlu ibọn atawọn nnkan ija oloro, ti wọn si gbe e lọ.Aarẹ agbegbe naa wa sọ pe igbesẹ ti n lọ lati rii pe wọn gba a silẹ lọwọ wọn.


O ga o! Wọn yinbọn pa alaga ẹgbẹ oṣelu APC danu, wọn tun ji awọn ọmọ ẹgbẹ naa marun-un lọ

Alaga ẹgbẹ oṣelu All Progressives Congress (APC) ni wọọdu Umuchoke to wa lagbegbe Okwe, ijọba ibilẹ Onuimo, ipinlẹ Imo la gbọ pe awọn agbebọnrin kan ti yinbọn pa danu. Christian Ihim, ni wọn pe orukọ alaga ẹgbẹ oṣelu APC, ẹni ti wọn wọn sọ pe wọn yinbọn pa l'Ọjọru, Wẹsdiee, ọsẹ yii. Yatọ Ihim, ẹni tọpọ awọn eeyan mọ si Zako ti wọn yinbọn pa, a gbọ pe awọn agbebọn naa tun ji awọn oloye ẹgbẹ naa marun-un salọ. A gbọ pe bawọn agbebọn naa ṣe ya wọ agbegbe yii, ṣe ni wọn dabọn bolẹ, eyi to mu ki gbogbo awọn to n gbe lagbegbe naa sa asala fun ẹmi ara wọn. Siwaju sii la tun gbọ pe awọn agbebọn yii tun ya ni agbegbe kan to sunmọ ibi ti wọn ti ṣọṣẹ yii, iyẹn Okwelle, nibi ti wọn ti ji ọkan lara awọn ọmọ ẹgbẹ APC to jẹ obinirin, Onyinyech Egenti gbe. The gunmen also invaded a neighbouring community Okwelle and kidnapped a female member of the APC Onyinyech Egenti.


Wọn tun ti ji gbajumọ olukọ to n tọmọ lọwọ l'Ọṣun gbe o

Ileeṣẹ eleto aabo-ara-ẹni-laabo-ilu ti a mọ si Sifu Difẹnsi, Nigeria Security and Civil Defence Corps (NSCDC), ẹka t'ipinlẹ Ọṣun ti f'idi rẹ mulẹ pe awọn agbebọn kan ti ji olukọ kan, Arabinrin Ọlayinka Kayọde to n tọ ọmọ ikoko ati ọmọ naa gbe. Ọlayinka, ẹni ti wọn sọ pe ile ẹkọ Union Baptist Church, to wa niluu Oṣogbo lo ti n ṣiṣẹ ni wọn ji oun ati ọmọ to n tọ lọwọ gbe lakoko to n lọ sile. Wọn ni bi obinrin naa ṣe kuro ni ṣọọbu rẹ to ti n ta ọja ni nnkan bi aago mẹfa irọlẹ, ọjọ Iṣẹgun, Tusidee, ọsẹ yii, to si n lọ sile ni awọn agbebọn ajinigbe naa tẹle lagbegbe Ọtaẹfun/Kobo. Pasitọ ṣọọṣi ti obinrin naa n lọ, Pasitọ Sunday Adeoye nigba toun naa n f'idi iṣẹlẹ ọhun mulẹ sọ pe awọn ajinigbe naa ti pe ọkọ arabinrin naa lori foonu, wọn si n beere fun miliọnu marun-un naira, ki wọn to le fi oun atọmọ ọwọ rẹ silẹ. Ninu ọrọ Pasitọ naa, o ni;"Wọn sọ pe inu apo owo obinrin naa ni ka lọ san owo ọhun si "A ti n rawọ ẹbẹ fun adura, ati iranlọwọ lati ọdọ awọn eeyan kaakiri, nitori pe a gbagbọ ninu Ọlọrun wi pe wọn maa fi Ọlayinka Tosin Kayọde ati ọmọ rẹ silẹ layọ ati alaafia, ti wọn si maa pada lọ ba awọn mọlẹbi wọn ati ijọ Ọlọrun laipẹ." Kẹhinde Adeleke to jẹ agbẹnusọ f'awọn Sifu Difẹnsi nipinlẹ naa sọ pe igbesẹ ti n lọ lọwọ lati rii pe wọn gba obinrin naa ati ọmọ rẹ silẹ kuro lahamọ ajinigbe ti wọn wa laipẹ.


Kasnaty, gbajumọ sọrọsọrọ tun ti dide iranlọwọ fun 'Iya Ibeji Ọmọ Araye Le'

Kaakiri agbaye l'awọn ololufẹ gbajugbaja oṣere tiata nni, Arabinrin Adenikẹ Adegboye, ẹni tọpọ awọn eeyan mọ si 'Iya Ibeji Ọmọ Araye Le' ti n ṣe adura fun ilu-mọ-ọn-ka sọrọṣorọ agbaye nni, Kọlawọle Atanda Adejojo lori iranlọwọ to tun n ṣe fun mama naa.Bẹ o ba gbagbe, laipẹ yii ni ileeṣẹ iroyin BBC YORUBA lọ ṣe ifọrọwerọ fun Iya Ibeji Ọmọ Araye Le to wa lori idubulẹ aisan, nibi ti ọmọ rẹ to duro ti, ti ṣalaye pe awọn nilo iranlọwọ.Ifọrọwerọ naa lo lọ kaakiri ori ikanni ayelujara lọsẹ to kọja yii.Ni bayii, a gbọ pe Adejojo, ẹni t'awọn ololufẹ rẹ tun mọ si Kasnaty Sugar ti dide lati rawọ ẹbẹ s'awọn ẹlẹyinju aanu kaakiri agbaye lati ṣe iranlọwọ fun mama naa.Lara awọn iranlọwọ ti wọn ni mama naa nilo bayii ni ti ile ti yoo maa gbe, paapaa eyi ti wọn yoo ti raaye tọju ẹ daadaa, ki ara rẹ le ya.AWIKONKO gbọ pe owo ti ko din ni ẹgbẹrun lọna ọọdunrun ati ọgọta (N360,000) naira lowo to ti wa nilẹ bayii, ti awọn eeyan ti da lati fi ran Iya Ibeji lọwọ.  https://fb.watch/ig-xn60SYF/?mibextid=RUbZ1f


Ọpẹ o! Ile ẹjọ agba lorileede Naijiria paṣẹ pe Aderinokun ni ojulowo oludije sipo aṣofin agba ni PDP

Ile-ẹjọ agba (Supreme Court) lorileede Naijiria, eyi to wa niluu Abuja ti paṣẹ Olumide Aderinokun ni ojulowo oludije sipo aṣofin agba lẹkun aarin gbungbun ipinlẹ Ogun labẹ asia ẹgbẹ oṣelu Peoples Democratic Party, PDP.Oni tii ṣe Ọjọbọ, Tọsidee ni idajọ naa waye, nigba ti ile ẹjọ agba naa ti idajọ ile ẹjọ kotẹmilọrun to ti kọkọ waye lẹyin wi pe Aderinokun ni ojulowo oludije sipo aṣofin agba labẹ asia ẹgbẹ oṣelu naa.Ẹnikan ti wọn pe ni Dada Kọlawọle Ọduntan lo gbe ẹjọ naa lọ si kootu wi pe wọn yan oun jẹ ninu eto idibo abẹle ti ẹgbẹ naa ṣe, ati pe oun gan-an l'awọn eeyan n fẹ, bẹẹ lo sọ pe ọna ẹburu ni wọn gba yan Aderinokun.Ṣugbọn gbogbo ile ẹjọ ti ọkunrin naa lọ patapata lo ti lulẹ, pẹlu bi wọn ṣe sọ pe ko si otitọ kankan ninu ẹjọ to pe si kootu.Bẹ o ba gbegbe, ile ẹjọ giga tijọba apapọ to wa niluu Abẹokuta, ipinlẹ Ogun ti kọkọ da Ọduntan lare ẹjọ to pe fi tako yiyan ti wọn yan Aderinokun gẹgẹ bi ọmọ oye s'ipo naa.Onidajọ Oguntoyinbo lo da ẹjọ naa, to si paṣẹ pe ki ajọ INEC yọ orukọ gbogbo awọn oludije to wa ni igun oludije sipo gomina, Ọladipupọ Adebutu kuro ninu iwe idibo, ki wọn si lọ ṣeto idibo miran.Lẹyin eyi ni wọn pe ẹjọ kotẹmilọrun niluu Ibadan.Ninu oṣu kejila, ọdun 2022 ni ile ẹjọ kotẹmilọrun tijọba apapọ to wa niluu Ibadan, ipinlẹ Ọyọ ti yi ẹjọ ti ile ẹjọ giga tijọba apapọ to wa niluu Abẹokuta ti kọkọ da danu, wi pe idajọ naa ko t'ọna.Bẹ o ba gbegbe, ibo 214 ni Aderinokun ni ninu ibo 216 ti wọn di lakoko idibo abẹle to waye l'oṣu karun-un, ọdun 2022.Nigba to n sọrọ lẹyin idajọ naa, Aderinokun sọ pe idajọ ododo lo waye, to si jẹ oriire nla fawọn ọmọ ati olugbe ipinlẹ Ogun lapapọ."A dupẹ pe idajọ to gbẹyin yii ti fi opin si gbogbo iyemeji to le maa waye nipa jijẹ ọmọ oye mi."Idajọ naa jẹ orin aladun si eti gbogbo awọn eeyan n'ijọba ibilẹ Ọdẹda, Ifọ, Ewekoro, Ọbafẹmi-Owode, Abẹokuta South ati Abẹokuta North."O tun jẹ anfaani igbaradi wọn lati dibo fun PDP si ipo agbara nipinlẹ Ogun."Awọn eeyan ti duro ti wa digbi, a si gbagbọ nipa oore ọfẹ Ọlọrun, wi pe a maa bori ninu eto idibo to n bọ yii, ti a si maa yin Ọlọrun logo."


Ọṣun: Idajọ ododo ti waye o

Ile ẹjọ to jokoo niluu Oṣogbo, ipinlẹ Ọṣun ti paṣẹ pe ki Ademọla Adeleke lọ rọkunle, ko si fi ipo gomina silẹ. O ni Gboyega Oyetọla lo jawe olubori ninu eto idibo to waye n'ipinlẹ naa lọjọ kẹrindilogun, oṣu keje, ọdun 2022.Gomina ana, Gboyega Oyetọla lo wọ Adeleke lọ sile ẹjọ lati tako idibo to gbe e wọle gẹgẹ bii gomina.Oyetọla ni gomina ipinlẹ Ọṣun tẹlẹ labẹ asia ẹgbẹ oṣelu All Progressives Congress, APC, nigba ti Ademọla Adeleke jẹ gomina ipinlẹ naa lọwọlọwọ labẹ asia ẹgbẹ oṣelu Peoples Democratic Party, PDP.Ẹkunrẹrẹ iroyin n bọ laipẹ


Nibi ti Adebọwale ti fẹẹ ji ọkada gbe lọwọ Amọtẹkun ti tẹẹ l'Oṣogbo

Ṣikun bayii lọwọ ẹṣọ aabo Amọtẹkun tẹ gendekunrin kan ti wọn pe orukọ rẹ ni Adebọwale, nibi to ti fẹẹ ji ọkada ọlọkada gbe niluu Oṣogbo, to si n bẹbẹ fun ẹyinju aanu. Adugbo ti wọn pe ni Aratumi, eyi to wa lagbegbe Kelebe niluu Oṣogbo, ipinlẹ Ọṣun ni wọn sọ pe Adebọwale, ọmọ ọdun marundinlọgbọn naa ti ji ọkada ọhun gbe. Nigba to n sọrọ, ọga agba pata f'awọn Amọtẹkun nipinlẹ naa, Ọgagun Bashir Adewinmbi ṣalaye pe akoko ti awọn oṣiṣẹ wọn n ṣe ofintoto kaakiri lọwọ wọn tẹ Adebọwale nibi to ti n gbiyanju lati ji ọkada gbe ni nnkan bi aago kan ooru, Ọjọru, Wẹsidee to kọja yii. Adewinmbi sọ pe awọn ko fi ọwọ yẹpẹrẹ mu ọrọ aabo ẹmi ati dukia awọn araalu, idi ree ti wọn fi n ṣiṣẹ loore koore lai wo ti oju ọjọ. O tẹsiwaju pe ko si ibi ti awọn amookunṣeka wa, tọwọ palaba wọn ko nii segi, nitori pe iṣẹ tawọn gba niyẹn.


Gbogbo Banki Naijiria ni yoo ṣilẹkun silẹ lọjọ Satide ati Sannde lati ṣe paṣipaarọ owo tuntun - CBN

Banki agba orileede yii, Central Bank of Nigeria ti paṣẹ wi pe ki gbogbo banki ilẹ Naijiria ṣilẹkun wọn lọjọ Abamẹta, Satide oni, ọjọ kejidinlọgbọn, ati ọjọ Aiku, Sannde, ọjọ kọkandinlọgbọn, oṣu kinni, ọdun 2023 ti a wa yii.Erongba CBN ni pe ki gbogbo awọn araalu ti wọn ba ni owo naira atijọ lọwọ lọ ṣe paṣipaarọ rẹ si owo naira tuntun ti wọn ṣẹṣẹ ko jade, ṣaaju ọjọ ti nina owo atijọ naa yoo kasẹwọle.Ọjọ kọkanlelọgbọn, oṣu kinni ti a wa yii ni CBN kede pe wọn yoo na awọn owo naira bii igba naira, ẹẹdẹgbẹta naira ati ẹgbẹrun kan naira alalapapọ gbẹyin ni Naijiria. Banki agba naa sọ pe gbogbo banki patapata ni wọn gbọdọ ṣilẹkun silẹ fawọn eeyan lati ṣe paṣipaarọ owo naa fun wọn lai si idaduro.Bakan naa ni wọn sọ pe banki ti ko ba ṣilẹkun silẹ, tabi banki ti ko ba ṣe paṣpaarọ owo f'awọon to ba wa ni yoo jẹ iyan rẹ n'iṣu, ti yoo si fi ẹnu fẹra bi abẹbẹ. Ile ifowopamọ GTBank ni ti wọn ti wa rọ gbogbo awọn onibara wọn lati waa ṣe paṣipaarọ owo wọn laari agogo mẹwaa aarọ si agogo mẹta ọsan, lawọn yoo fi ṣilẹkun lọjọ Abamẹta, Satide tii ṣe oni, ati ọjọ Aiku, Sannde, tii ṣe ọla.


Abiọdun ja ilẹkun ṣọọṣi, lo ba ji gbogbo foonu to wa nibẹ gbe n'Ilaro

Ọrọ buruku toun tẹrin lọrọ gendekunrin, ẹni ọdun mọkandinlogun kan ti wọn pe orukọ rẹ ni Abiọdun Elegbede, ẹni ti wọn lo ja ilẹkun ṣọọṣi, to si lọ ji gbogbo foonu to wa nibẹ gbe salọ. Yatọ si ṣọọṣi ti Abiọdun ja ilẹkun rẹ, wọn lo tun fọ ile meji ọtọọtọ lagbegbe Agọ Ararọmi to wa ni Ilaro, ijọba ibilẹ Yewa, ipinlẹ Ogun, nibi to tun ti ji foonu gbe. Awọn ara agbegbe naa ti wọn kofiri Abiọdun ni wọn ranṣẹ pajawiri sawọn oṣiṣẹ eleto aabo So-Safe Corps nipinlẹ naa fun iranwọ, ti awọn yẹn naa ko si fi falẹ rara. Mọruf Yusuf to jẹ agbẹnusọ So-Safe nigba to n ṣalaye bo ṣe ṣẹlẹ f'AWIKONKO, o ni nnkan bi aago mejila si meji oru Ọjọbọ tii ṣe Tọside, ọsẹ yii ni Abiọdun ṣiṣẹ buruku naa, ko to di pe wọn ranṣẹ pe awọn laago meji oru ọjọ naa. Agbegbe Ajegunlẹ to wa niluu Ipobẹ, ijọba ibilẹ Ipokia ni wọn sọ pe Abiọdun n gbe, nibẹ lo si ti wa jale n'Ilaro. Yusuf sọ pe foonu Itel mẹrin ọtọọtọ ni wọn ri gba lọwọ Abiọdun ni kete tọwọ palaba rẹ segi, to si ni ọga awọn, Sọji Ganzallo ti paṣẹ pe ki wọn lọ faa le awọn ọlọpaa ẹkun Ilaro lọwọ lati ṣewadi ẹ siwaju sii, ki wọn le foju rẹ ba ile ẹjọ.


Iwa ibajẹ ni lati maa sọrọ abuku s'awọn adari Naijiria lori ikanni ayelujara - Alaṣẹ ileeṣẹ Pelican gba awọn ọdọ lamọran

Alaṣẹ ati oludari ileeṣẹ to n ta ile, ilẹ ati dukia igbalode kaakiri orileede Naijiria, iyẹn Pelican Valley Nigeria Limited, Ọmọwe Babatunde Adeyẹmọ ti sọ pe iwa ibajẹ gbaa ni k'awọn ọdọ orileede yii maa sọrọ abuku s'awọn adari wọn lori ikanni ayelujara kaakiri.O ni kii ṣe ohun to ba oju mu rara fun idagbasoke orileede, to si ni kaka ki wọn maa sọrọ abuku s'awọn adari, ki wọn lo akoko wọn lati wa ọna abayọ si ohun to le tan iṣoro ara wọn.Gbajugbaja olokoowo dukia naa lo sọrọ yii niluu Abẹokuta, ipinlẹ Ogun l'Ọjọbọ tii ṣe Tọside, ọsẹ yii niluu Abẹokuta lakoko to n gba awọọdu ileeṣẹ to n ta dukia to dara julọ nipinlẹ Ogun f'ọdun 2022, eyi ti ileeṣẹ iroyin Gateway News Update gbe kalẹ.O ni pupọ awọn oloṣelu lo wa nita lakoko yii ti wọn n jade fun ipo oṣelu kan abi omiran, eyi to ni k'awọn ọdọ farabalẹ lati gbọ oniruuru anfaani ti ẹnikọọkan wọon fẹẹ mu wa fun idagbasoke, ki wọn si muu lo fun ara wọn. Adeyẹmọ, ẹni to ti f'igba kan ri jẹ ilu mọ-ọn ka akọroyin naa tẹsiwaju ninu ọrọ rẹ pe ohun to dara julọ ni k'awọn ọdọ maa wa gbogbo ọna anfaani ti yoo jẹ ki wọn le ronu nnkan ti wọn le ṣe lati maa fi ri owo, ti erongba wọn ni rere yoo si wa si imuṣẹ. Eto ayẹyẹ idasilẹ ọdun kẹtadinlogun ti ileeṣẹ Gateway News Update lo waye ninu gbọngan ayẹyẹ Valley View to wa nile ijọba ipinlẹ Ogun, eyi to f'ikalẹ sagbegbe Oke-Igbein niluu Abẹokuta, nibi ti wọn ti faami ẹyẹ da awọn to ṣe daadaa julọ l'ọdun 2022 n'ipinlẹ Ogun. Bakan naa lo sọ pe k'awọn ọdọ tete maa ronu anfaani papakọ ofurufu akẹru ti ọkan lara awọn oludije s'ipo gomina n kọ lọwọ, lati mọ iru okoowo ti wọn yoo ṣe, eyi ti yoo jẹ ki papakọ ofurufu naa wulo fun wọn lọjọ iwaju. Nibi ti wọn ti n gba awọọdu naa Nibẹ lo ti jẹ ko di mimọ pe awọn naa ti bẹrẹ iṣẹ eto agbẹ ati ọgbin igbalode, eyi ti papakọ ofurufu naa yoo fi wulo fun wọn nigba ti iṣẹ ba bẹrẹ nibẹ lẹkunrẹrẹ, eyi to l'awọn yoo maa ko gbogbo ire oko wọn lọ ta lawọn ọja igbalode to wa lagbaaye. O tun fi kun ọrọ rẹ pẹlu idaniloju wi pe ohun to ṣee ṣe ni ki ọdọ ṣiṣẹ ti yoo ni laari lorileede Naijiria lai lu jibiti, tabi huwa ọdaran tabi ki wọn salọ si ilẹ okeere, eyi ti awọn eeyan tun n pe ni JAPA lasiko yii.Lara awọn to tun gba aami ẹyẹ lọjọ naa ni Gomina Dapọ Abiọdun; Alake ilẹ Ẹgba, Ọba Adedọtun Gbadebọ; Giwa ile ẹkọ fasiti Chrisland, Ọjọgbọn Chinedum Peace Babalọla; ọga ọlọpa ẹkun Kemta, CSP Adeniyi Adewale; ọga ọlọpaa ẹkun Ọdẹda, CSP Felix Ọlajogun; Kọmiṣanna feto iroyin nipinlẹ Ogun, Waheed Oduṣile ati awọn miran.


Ọladele to gun ọkada, ti ko si fẹẹ san owo f'ọlọkada dero ile-ẹjọ l'Ado-Ekiti

Kani gendekunrin ọmọ ọdun mẹtalelogun nni, Ọladele Tosin mọ pe iwa toun hu yoo pada gbe oun de ile ẹjọ ni, boya ko ba ti jokoo silẹ rẹ, ko si maa sun jẹjẹ, eyi ti ko fi ni ko si wahala afọwọfa. Jẹjẹ ni wọn sọ pe wahala jokoo, ko to di pe Ọladele lọ tọọ n'ija, to si pada jẹ pe ile ẹjọ ni ọrọ rẹ pada gbẹyin si, nibi to ti n bẹbẹ fun ẹyinju aanu. Gẹgẹ bi a ṣe gbọ, ọjọ Ẹti, Furaidee, ọsẹ yii ni Ọladele foju ba ile ẹjọ Majisireeti to wa niluu Ado-Ekiti, ipinlẹ Ekiti lori wi pe o gun ọkada, ko si fẹẹ san owo fun ọlọkada to gbe e.Nnkan aago mejila ọsan, ọjọ Aiku, Sannde, ọjọ kejilelogun ni Ọladele pe ọlọkada, ti wọn si ni agbegbe meje ọtọọtọ ni ọlọkada naa gbe Ọladele lọ ko to di pe o fẹẹ yọnda rẹ lati maa lọ ni nnkan bi aago kan aabọ ọsan ọjọ naa.Wọn ni nigba ti Ọladele bọ silẹ lati maa lọ ni ọlọkada naa beere owo rẹ, to si ni ẹgbẹrun mẹta naira loun yoo gba, ṣugbọn kaka ki Ọladele fun un lowo, niṣe lo sọ pe ko maa lọ, oun ko lowo kankan lọwọ.Niṣe ni wọn lọrọ naa dabi awada loju ọlọkada, eyi to mu ko bọ silẹ tii, to si loun yoo gba owo oun. Pẹlu ibinu ni wọn sọ pe Ọladele fi koju ija si ọlọkada yii, ko to di pe awọn eeyan sare lọ sibẹ lati da sii.B'awọn eeyan ṣe ri b'ọrọ ṣe ri, lo jẹ ki wọn ranṣẹ pe awọn ọlọpaa lati fi to wọn leti, Agbefọba Bamikọle Ọlasunkanmi, to fẹsun mẹrin ọtọọtọ kan Ọladele niwaju Onidajọ Saka Afunṣọ sọ pe iwa naa tako iwe ofin ọdaran ti abala 181, 338, 416, to si ni ijiya loju iwe 183 ati 184 ti iwe ofin ipinlẹ EKiti lọdun 2021. Nigba to n sọrọ, Onidajọ Saka Afunṣọ wa sun igbẹjọ siwaju di ọgbọn, ọjọ, oṣu yii, to si ni ki wọn gba oniduro fun Ọladuro pẹlu ẹgbẹrun marundinlọgbọn naira.


Mo fẹ ta jẹnẹretọ ti mo ji ni kootu ni, ki n le fi ri owo ile san - Fọlọrunṣọ bẹbẹ

Pẹlu bi nnkan ṣe ri yii, ko tii daju pe gendekunrin, ọmọ ọdun mejidinlọgbọn kan, Fọlọrunṣhọ Ọlaniyan yoo bọ kuro ninu wahala afọwọfa to fa si ara rẹ lọrun, pẹlu bo ṣe lọ ji jẹnẹretọ kootu. B'awọn kan ṣe n sọ pe ẹfun ni, bẹẹ lawọn miran n sọ pe eedi ni, ti awọn mi-in si n sọ pe asasi ni. Ọjọ kẹrinlelogun, oṣu kinni, ọdun ti a wa yii la gbọ pe Ọlaniyan lọ fo fẹnsi wọnu ọgba ile ẹjọ Majisireeti kan n'ipinlẹ Ogun, to si ji jẹnẹretọ ti wọn n lo nibẹ gbe. Nnkan bi aago meji aabọ ọsan la gbọ pe Ọlaniyan wọnu ọgba kootu naa, to si lọ ja ilẹkun yara ti wọn n tọju jẹnẹretọ naa si, to si jii gbe. Asiko ti wọn sọ pe isinmi wa f'awọn oṣiṣẹ kaakiri ipinlẹ Ogun lati lọ gba kaadi idibo alalopẹ wọn ni wọn sọ pe Ọlaniyan lo anfaani rẹ lati lọ jale naa.Wọn ni bo ṣe ji jẹnẹretọ ọhun tan, to si fẹ maa salọ ni ọkan lara awọn oṣiṣẹ kootu naa, Kareem Tolulọpẹ wọle sibẹ, to si kaa mọbẹ. Niṣe lọrọ womi-n-woẹ nigba ti ọwọ palaba rẹ segi, to si bẹrẹ sii bẹbẹ pe ki wọn ṣe oun jẹjẹ nitori pe iṣẹ eṣu ni.


Nnkan bi aago meji aabọ ọsan la gbọ pe Ọlaniyan wọnu ọgba kootu naa, to si lọ ja ilẹkun yara ti wọn n tọju jẹnẹretọ naa si, to si jii gbe. Asiko ti wọn sọ pe isinmi wa f'awọn oṣiṣẹ kaakiri ipinlẹ Ogun lati lọ gba kaadi idibo alalopẹ wọn ni wọn sọ pe Ọlaniyan lo anfaani rẹ lati lọ jale naa.Wọn ni bo ṣe ji jẹnẹretọ ọhun tan, to si fẹ maa salọ ni ọkan lara awọn oṣiṣẹ kootu naa, Kareem Tolulọpẹ wọle sibẹ, to si kaa mọbẹ. Niṣe lọrọ womi-n-woẹ nigba ti ọwọ palaba rẹ segi, to si bẹrẹ sii bẹbẹ pe ki wọn ṣe oun jẹjẹ nitori pe iṣẹ eṣu ni. Ninu ọrọ ti Ọlaniyan sọ, o ni iṣẹ ọkan loun n ṣe tẹlẹ niluu Eko ko to di pe wọn le oun danu, ti wọn si gba ọkada naa lọwọ oun.O sọ pe latigba naa loun ko ti ri iṣẹ ṣe, ati pe oun tun jẹ gbese owo ile. Owo ile naa lo sọ pe o mu koun lọ ja ilẹkun kootu lati ji jẹnẹretọ wọn gbe, koun si ta a lati fi owo rẹ san owo ile.Ni bayii, a gbọ pe wọn ti lọ fa a le awọn ọlọpaa Sango lọwọ lati ṣe iwadii rẹ, ko to di pe wọn tun pada foju ẹ ba ile ẹjọ.


Ninu ọrọ ti Ọlaniyan sọ, o ni iṣẹ ọkan loun n ṣe tẹlẹ niluu Eko ko to di pe wọn le oun danu, ti wọn si gba ọkada naa lọwọ oun.O sọ pe latigba naa loun ko ti ri iṣẹ ṣe, ati pe oun tun jẹ gbese owo ile. Owo ile naa lo sọ pe o mu koun lọ ja ilẹkun kootu lati ji jẹnẹretọ wọn gbe, koun si ta a lati fi owo rẹ san owo ile.Ni bayii, a gbọ pe wọn ti lọ fa a le awọn ọlọpaa Sango lọwọ lati ṣe iwadii rẹ, ko to di pe wọn tun pada foju ẹ ba ile ẹjọ.


Nnkan de! Owo naira tuntun kagbako lọwọ ọmọ Naijiria

Iyalẹnu lọrọ owo naira tuntun to ṣẹṣẹ jade, ṣugbọn ti awọn ọmọ Naijiria ti sọ di idaduka bayii ṣi n jẹ fun ọpọ awọn to rii.Ẹ wo bi wọn ṣe ṣe owo naira tuntun to ṣẹṣẹ jade, eyi ti ko tii ju oṣu kan lọ.


SURE-P: Awọn oṣiṣẹ ijọba ibilẹ ni Kwara yoo gba biliọnu kan naira ninu owo oṣu ajẹẹlẹ wọn

Ijọba ipinlẹ Kwara labẹ Gomina AbdulRahman AbdulRazaq tun ti ṣe ileri fun gbogbo awọn oṣiṣẹ ijọba ibilẹ naa ti wọn wa labẹ eto SURE-P, wi pe wọn yoo gba biliọnu kan naira ninu biliọnu meji ataabọ naira, eyi to jẹ owo oṣu ajẹẹlẹ wọn. Ninu owo naa ni ijọba tun ti sọ pe awọn yoo san owo f'awọn oṣiṣẹ naa tẹlẹ, ati gbogbo awọn to ti fẹyinti patapata kaakiri ijọba ibilẹ mẹrindinlogun to sọ ipinlẹ ọhun papọ. Owo yii la gbọ pe awọn iṣakoso to ti kọja lọ ti jẹ silẹ de iṣakoso to wa nibẹ bayii.Kọmiṣanna feto ijọba ibilẹ, oye jijẹ ati idagbasoke agbegbe, Ọnarebu Lafia Aliyu Kora-Sabi lo f'idi iroyin naa mulẹ, nibi ipade to ṣe pẹlu awọn alẹnulọrọ ti ọrọ kan.O ni ijọba tun ti ya biliọnu kan naira sọtọ, gẹgẹ bi wọn ti ṣe tẹlẹ lati san gbogbo gbese ajẹẹlẹ to ti wa nilẹ tipẹ, ati pe gbogbo awọn to di ipo oṣelu mu labẹ eto ijọba ibilẹ laaarin ọdun 1999 si ọdun 2016, to fi mọ owo ifẹyinti ati ajẹmọnu ni wọn yoo san patapata ninu owo ọhun. Bakan naa lo tun fi kun ọrọ rẹ pe wọn tun ti ya awọn owo kan sọtọ ninu owo naa lati fi ṣe awọn akanṣe iṣẹ idagbasoke lawọn ijọba ibilẹ mẹrindinlogun


Awọọdu Vanguard ti mo gba, awọn ọmọ ipinlẹ Kwara lo nii - AbdulRazaq

Gomina AbdulRahman AbdulRazaq ti ipinlẹ Kwara ti jẹ ko di mimọ pe awọọdun 'Gomina Ọdun 2022' toun gba lati ọdọ ileeṣẹ iwe iroyin Vanguard, kii ṣe fun oun, bi ko ṣe fun gbogbo awọn ọmọ ati olugbe ipinlẹ naa.Ọjọ Ẹti, Furaidee to kọja yii ni AbdulRazaq sorọ naa nibi to ti gba awọọdu gomina to ṣe daadaa lọdun 2022 to kọja lọ, eyi ti ileeṣẹ iwe iroyin Vanguard ṣagbekalẹ ẹ. Eto ọhun lo waye ni gbọngan ile itura Eko, iyẹn Eko Hotel and Suites to wa lagbegbe Victoria Island, ipinlẹ Eko.Lara awọn gomina to tun gba aami ẹyẹ yii ni Gomina ipinlẹ Ọyọ, Delta, Borno ati Akwa-Ibom. Gomina ana nipinlẹ Ogun, Akinrọgun Oluṣẹgun Ọṣọba ati Gomina Obong Victor Attah lati ipinlẹ Akwa Ibom ni wọn pawọpọ gbe awọọdu ọhun fun AbdulRazaq. Nibẹ lo ti sọ pe bi awọn ọmọ ipinlẹ oun ko ba fọwọsowọpọ, iṣẹ idagbasoke ko le rọrun f'oun lati ṣe, idi ree to fi loun fi sọri gbogbo awọn ọmọ ati olugbe ipinlẹ naa jakejado.


Gbogbo iranlọwọ to ba wa ni ikawọ wa la maa ṣe fun gendekunrin to ṣe 'Drone' - Gomina AbdulRazaq

Gomina AbdulRahman AbdulRazaq, lọjọ Tusidee, ọsẹ yii ti sọ pe gbogbo iranlọwọ to ba wa nikawọ oun, loun yoo ṣe lati rii pe gendekunrin, ọmọ ipinlẹ naa to ṣe baluu kekere to n ka aworan, eyi ti awọn oloyinbo n pe ni 'Drone', ko le tubọ maa tẹsiwaju.Aliyu Musa lorukọ ọmọkunrin naa ti wọn lo ṣẹṣẹ kẹkọọ jade nile ẹkọ girama. Ṣaaju akoko naa ni Aliyu ti kọkọ ṣalabapade amugbalẹgbẹ gomina lori eto iṣẹ ọwọ igbalode (Creative Industries), Abdulgafar Ahmed ti ọpọ awọn eeyan mọ si Cute Abiọla niluu Ilọrin.Drone naa ni wọn tun n pe ni Unmanned Aerial Vehicle (UAV).Nigba to n sọrọ, AbdulRazaq ni idunnu nla lo jẹ foun lati ri ọkan lara awọn ọjọ ọla ipinlẹ naa to ti n gbe ohun rere ṣe, to si ni lara awọn pataki idi toun fi n gbe eto to n ṣanfaani f'awọn ọdọ kalẹ niyẹn.“Ohun iwuri lo ṣe yii, a si ni lati lu ọ lọgọ ẹnu, ka gbe oṣuba kare fun ẹ. Iṣakoso wa maa n ri awọn ọdọ to ja fafa bii tiẹ, ti wọn le lo imọ wọn fun ohun to dara. Idi ree ti a fi n na owo gidi lati maa gbarukuti awọn ọdọ nipinlẹ yii.“Ọpọ awọn iṣẹ wa ati ilana agbekalẹ wa lo jẹ pe nitori awọn ọdọ ni. A fẹẹ ko ipa rere nigbesi aye wọn, ki wọn le da si ọrọ idagbasoke pinlẹ yii, paapaa orileede yii.” Siwaju sii lo fidi rẹ mulẹ pe oun yoo gbe gbogbo bukata eto ẹkọ ọmọkunrin naa lati le tubọ jẹ ki imọ rẹ maa gun oke sii. Bakan naa lo sọ pe oun  yoo ṣe iwanwọ lati rii pe o gba iwe aṣẹ ti yoo jẹ ki imọ rẹ maa tẹsiwaju nipa itẹwọgba ajọ agbaye.


E wo oju Aderibigbe to fipa ba ọmọ ọdun marun-un ati ọmọ ọdun meje laṣepọ l'Oṣogbo

Ọwọ ẹṣọ aabo ilẹ Yoruba ti a mọ si Amọtẹkun ti tẹ Yisa Aderibigbe ti wọn lo fẹran lati maa fipa ba awọn ọmọ kekeeke laṣepọ kaakiri igboro ilu Oṣogbo, ipinlẹ Ọṣun. AWIKONKO gbọ pe ọmọ ọdun marun-un ati ọmọ ọdun meje kan ni Aderibigbe fipa ba laṣepọ ninu ile akọku kan to wa lagbegbe Ayepe, Oṣogbo, ko to di pe ọwọ tẹ ẹ l'Ọjọbọ, Tọsidee to kọja yii.Ọga agba Amọtẹkun nipinlẹ naa, Ọgagun Bashir Adewinmbi, lo f'idi iṣẹlẹ naa mulẹ, to si ni Aderibigbe ti wa lahamọ awọn nibi to ti n ṣalaye awọn iṣẹ ibi to ti ṣe sẹyin fun wọn. Adewinmbi sọ pe Aderibigbe fẹran lati maa fipa ba awọn ọmọ kekeeke laṣepọ, ko to di pe ọwọ palaba ẹ segi.


Owo tuntun da wahala silẹ niluu, awọn araalu ko ri owo atijọ paarọ si tuntun, bẹẹ lawọn banki tun ko owo pamọ

Titi di asiko ti a pari akojọpọ iroyin yii lawọn ọmọ orileede Naijiria jadejado, paapaa nilẹ Yoruba ṣi n kọminu lori aisi owo tuntun t'ijọba ṣẹṣẹ gbe jade nita, ati pe banki gan-an ko ko owo tuntun silẹ fun lilo. Oni, ọjọ kọkandinlọgbọn, oṣu kinni, ọdun 2023 lawọn ọmọ Naijiria tun pariwo sita wi pe awọn ko ri owo tuntun gba, bẹẹ si lawọn ko ri owo atijọ paarọ si owo tuntun, gẹgẹ bi alakalẹ banki agba orileede Naijiria, Central Bank of Nigeria, CBN.Banki apapọ orileede yii, CBN lo sọ pe ọjọ kọkanlelọgbọn, oṣu kinni, ọdun 2023 ni gbedeke ọjọ ti awọn ọmọ Naijiria yoo na igba naira, ẹẹdẹgbẹta naira, ati ẹgbẹrun kan naira ti wọn n na tẹlẹ gbẹyin, ti wọn yoo si pada bẹrẹ sii na owo tuntun ti wọn bu ọwọ lu.Gomina Godwin Emefiele ti Banki apapọ sọ pe ko si wi pe wọn yoo fi ọjọ kun ọjọ ti wọn yoo na owo naa gbẹyin, gẹgẹ bi awọn kan ṣe fẹ.Bakan naa ni banki agba tun paṣẹ fun gbogbo banki lati ṣilẹkun silẹ lọjọ Abamẹta, Satide ana, ati oni ọjọ Aiku, Sannde, ki awọn araalu le lo akoko naa lat ṣe paṣipaarọ owo atijọ ọwọ wọn si tuntun, ṣaaju gbedeke ọjọ ti wọn bu ọwọ lu.A gbọ pe lẹyin aṣẹ yii, awọn banki ko ko owo sẹnu ẹrọ ti wọn fi n gba owo, iyẹn ATM nita banki mọ, bẹẹ si ni wọn ko kowo tuntun silẹ f'awọn eeyan lati na ninu banki.Wọn ni b'awọn eeyan ba wọ banki lati gba owo wọn, owo atijọ lawọn oṣiṣẹ banki n ko silẹ fun wọn, bi wọn ba si sọrọ, wọn ni iru ẹni bẹẹ ko nii gba owo rẹ niyẹn.Bakan naa la gbọ pe idaamu ti n ba ọpọ awọn eeyan to ba fẹẹ gba owo lẹnu ATM, wọn ni awọn banki ko kowo sẹnu ATM mọ f'awọn eeyan lati gba. Ọmọwe Iṣhọla Alade to b'AWIKONKO sọrọ laipẹ yii sọ pe awọn ko ri owo gba nidii ATM t'awọn ti lọ gba owo wọn laarọ oni, ati pe ko si banki to ṣilẹkun f'awọn eeyan lati wọ ibẹ gba owo wọn.Ninu ọrọ rẹ, o sọ pe "Lati bi ọsẹ kan la ti n daamu lori owo ti a ko pamọ si banki. Bi a ṣe n daamu ninu banki, bẹẹ naa la n daamu nita banki ti a ba fẹẹ gba owo wa. "Ko si banki to ṣilẹkun bi mo ṣe n baa yin sọrọ yii lagbegbe Sango, ipinlẹ Ogun. Yatọ si pe banki ko ṣilẹkun, ko si ATM ti owo tun wa ninu ẹ fun wa lati gba owo.


Bi a ṣe n daamu ninu banki, bẹẹ naa la n daamu nita banki ti a ba fẹẹ gba owo wa. "Ko si banki to ṣilẹkun bi mo ṣe n baa yin sọrọ yii lagbegbe Sango, ipinlẹ Ogun. Yatọ si pe banki ko ṣilẹkun, ko si ATM ti owo tun wa ninu ẹ fun wa lati gba owo. Gbogbo awọn baba ati mama agbalagba lo wa nibi, ti a kan jokoo lai ni afojusun wi pe a maa ri owo wa gba. "A tun beere idi ti wọn ko fi ko owo sinu ATM lọwọ awọn ẹṣọ aabo banki, isọkusọ ni gbogbo wọn n sọ wi pe ko si eyi to kan awọn. Wọn lawọn alakoso banki lo le ṣalaye  nitori pe ẹṣọ aabo lasan lawọn jẹ.


Gbogbo awọn baba ati mama agbalagba lo wa nibi, ti a kan jokoo lai ni afojusun wi pe a maa ri owo wa gba. "A tun beere idi ti wọn ko fi ko owo sinu ATM lọwọ awọn ẹṣọ aabo banki, isọkusọ ni gbogbo wọn n sọ wi pe ko si eyi to kan awọn. Wọn lawọn alakoso banki lo le ṣalaye  nitori pe ẹṣọ aabo lasan lawọn jẹ. "Ki ijọba Naijiria ran wa lọwọ lori owo wa. Ọpọ bukata lo wa nilẹ ti a fẹẹ fi owo gbọ, ṣugbọn ti wọn ko ko owo oogun ti a ṣiṣẹ fun, fun wa lati gba. Wahala nla leleyi o."


"Ki ijọba Naijiria ran wa lọwọ lori owo wa. Ọpọ bukata lo wa nilẹ ti a fẹẹ fi owo gbọ, ṣugbọn ti wọn ko ko owo oogun ti a ṣiṣẹ fun, fun wa lati gba. Wahala nla leleyi o." Bakan naa, Ọgbẹni Fumbi Ọladele ninu ọrọ tiẹ lati ilu Ibadan sọ pe"Ẹkọ nla ni eyi jẹ fun gbogbo awa ọmọ Naijiria wi pe ko si igbẹkẹle kankan ninu banki ti a ni. Bawo la ṣe maa ṣiṣẹ fun owo, ti a ko ni le ri owo ọhun gba. Funra banki ni wọn wa ba mi pe ki n wa maa fi owo mi pamọ s'ọdọ wọn, kii ṣe pe mo lọ bẹbẹ ba wọn.


Bakan naa, Ọgbẹni Fumbi Ọladele ninu ọrọ tiẹ lati ilu Ibadan sọ pe"Ẹkọ nla ni eyi jẹ fun gbogbo awa ọmọ Naijiria wi pe ko si igbẹkẹle kankan ninu banki ti a ni. Bawo la ṣe maa ṣiṣẹ fun owo, ti a ko ni le ri owo ọhun gba. Funra banki ni wọn wa ba mi pe ki n wa maa fi owo mi pamọ s'ọdọ wọn, kii ṣe pe mo lọ bẹbẹ ba wọn. "Mo ko owo mi pamọ sọdọ wọn, pẹlu erongba wi pe wọn yoo daabobo owo mi. Ni bayii, mo fẹẹ gba owo naa, ṣugbọn ko saaye lati gba a. Mi o mọ boya dandan ni ka na owo tuntun." Arabinrin Ọpalọla Adetunji lati Oṣogbo to b'AWIKONKO sọrọ jẹ ko ye wa pe wahala t'awọn n koju pọ ju nnkan ti wọn lero lọ.


"Mo ko owo mi pamọ sọdọ wọn, pẹlu erongba wi pe wọn yoo daabobo owo mi. Ni bayii, mo fẹẹ gba owo naa, ṣugbọn ko saaye lati gba a. Mi o mọ boya dandan ni ka na owo tuntun." Arabinrin Ọpalọla Adetunji lati Oṣogbo to b'AWIKONKO sọrọ jẹ ko ye wa pe wahala t'awọn n koju pọ ju nnkan ti wọn lero lọ. Obinrin naa to loun n ta ohun elo oun sọ pe ko rọrun fun wọn lati gba owo ni banki. "Irẹsi, ẹwa, gaari, elubọ tutu ni mo n ta. Awọn banki lo wa wi pe ki emi naa ba ti igbalode lọ bi aye ṣe n yi, eyi lo jẹ ki n darapọ lati maa kowo pamọ si banki.


Obinrin naa to loun n ta ohun elo oun sọ pe ko rọrun fun wọn lati gba owo ni banki. "Irẹsi, ẹwa, gaari, elubọ tutu ni mo n ta. Awọn banki lo wa wi pe ki emi naa ba ti igbalode lọ bi aye ṣe n yi, eyi lo jẹ ki n darapọ lati maa kowo pamọ si banki. "Ko si bi a ṣe fẹẹ lọ ra ọja nigba ti a ko ba ri owo gba. Ki ijọba dide iranlọwọ fun wa o."


"Ko si bi a ṣe fẹẹ lọ ra ọja nigba ti a ko ba ri owo gba. Ki ijọba dide iranlọwọ fun wa o."


Ẹ wo oju baba agbalagba to ko arun HIV sara ọmọ ololufẹ rẹ, ọmọ ọdun mẹtadinlogun nipa ifipabanilopọ

Epe rabandẹ-rabandẹ lawọn eeyan n ṣẹ fun baba agbalagba kan ti wọn lo n f'ipa ba ọmọ ololufẹ rẹ, ọmọ ọdun mẹtadinlogun laṣepọ karakara. Baba radarada naa lo f'oju ba ile ẹjọ Majisireeti to wa niluu Ibusa, ijọba ibilẹ Oshimili North, ipinlẹ Delta, l'ọjọ Ẹti, Furaidee, ọjọ kẹtadinlọgbọn, oṣu kinni, ọdun 2023. Ọgba ẹwọn Ogwashi-uku, ipinlẹ naa la gbọ pe wọn ni ki baba naa ṣi ti lọ maa gbatẹgun titi di ọjọ igbẹjọ miran. Gẹgẹ bi ajafẹtọ-ọmọniyan kan, Marvin Mordi ṣe fi to awọon eeyan leti, o sọ pe ọmọ ọdun mọkanla ni ọmọ naa wa, ti baba agbaaya ọhun ti n ba a laṣepọ. Mordi sọ pe iya ọmọ naa ni baba yii n yan lale tipẹtipẹ, ko to di pe o tun lọ n ba ọmọ rẹ laṣepọ. Ọkunrin naa tiẹ sọ pe mama ọmọ naa mọ pe oun n ba ọmọ oun laṣepọ.


Gẹgẹ bi ajafẹtọ-ọmọniyan kan, Marvin Mordi ṣe fi to awọon eeyan leti, o sọ pe ọmọ ọdun mọkanla ni ọmọ naa wa, ti baba agbaaya ọhun ti n ba a laṣepọ. Mordi sọ pe iya ọmọ naa ni baba yii n yan lale tipẹtipẹ, ko to di pe o tun lọ n ba ọmọ rẹ laṣepọ. Ọkunrin naa tiẹ sọ pe mama ọmọ naa mọ pe oun n ba ọmọ oun laṣepọ. Wọn ni baba naa tun lugbadi aarun kogboogun ti a mọ si HIV, to si ti ko o ran iya atọmọ naa.


Wọn ni baba naa tun lugbadi aarun kogboogun ti a mọ si HIV, to si ti ko o ran iya atọmọ naa.


Ẹgbẹrun mọkanlelogun araalu jẹ anfaani eto aabo ilera ọfẹ ni Kwara

Ko din ni ẹgbẹrun mọkanlelogun, 21,750 araalu kaakiri ipinlẹ Kwara, ti wọn ti jẹ anfaani eto aabo ilera ọfẹ ti a mọ si Health Insurance. Ọdun kan gbako la gbọ pe awọno araalu naa yoo fi jẹ anfaani eto ilera ọfẹ yii, eyi ti ijọba ṣagbatẹru ẹ lati le jẹ ki awọn eeyan jẹ mudunmudun eto oṣelu awaarawa. Lasiko yii, ilu Abuja to jẹ olu-ilu Naijiria ṣi n gbe sadankata fun ipinlẹ Kwara, lori bi wọn ṣe n lewaju ninu eto idagbasoke lẹka ilera, paapaa f'awọn araalu. Ipinlẹ Kwara wa lara awọn ipinlẹ ti kii fi ọrọ ilera araalu ṣere rara, gẹgẹ bi a ti gbọ.Yatọ si eyi, a gbọ pe awọn mọkandinlọgbọn ọmọ ipinlẹ Kwara ni ijọba ipinlẹ naa ṣagbatẹru fun lati jẹ anfaani eto ilera labẹ ijọba apapọ orileede Naijiria, labẹ eto ti wọn pe ni FG-funded Basic Health Care Provision Fund (BHCPF), ti a si gbọ pe awọn to le ni ẹgbẹrun mọkanlelaadọta 51,750 ni wọn yoo jẹ anfaani yii laaarin ọdun 2022 si 2023.Nibi ifilọlẹ ipele keji eto yii to waye lọjọ Ẹti, Furaide, niluu Ilọrin, Gomina AbdulRahman AbdulRazaq jẹ ko di mimọ pe wi pe awọn ti ko owo to pọ le ẹka eto ilera, nipa rira irinṣẹ eto ilera igbalode, ti yoo f'ọkan araalu balẹ, lati ma ṣe maa sa kaakiri.


Ijọba Kwara yan igbimọ ẹlẹni mẹwaa lori ilọsiwaju otẹẹli Kwara

Ijọba ipinlẹ Kwara ti gbe igbimọ ẹlẹni mẹwaa dide lori ilọsiwaju ati idagbasoke otẹẹli Kwara, eyi ti wọn tipa laipẹ yii latari awọn iwa magomago to n ṣẹlẹ nibẹ.A gbọ pe igbimọ naa ni yoo sọ ọna ti ijọba yoo gba lati jẹ ki iṣẹ maa lọ deedee, ki owo si maa wọle fun ijọba loorekoore lai si idaduro kankan.Wọn ni ọna ti iṣẹ yoo gba bẹrẹ ni otẹẹli Kwara yoo ba ti agbaye mu, nitori pe bi igba ti iṣẹ ṣẹṣẹ fẹẹ bẹrẹ ni pẹrẹu ni, pẹlu awọn oṣiṣẹ ti wọn ni oye.Lakoko ti wọn n fi igbimọ naa lelẹ nileeṣẹ ìjọba to n ri sọrọ okoowo ati imọ ayelujara, Ministry of Business, Innovation and Technology, alakoso agba ileeṣẹ naa, to tun jẹ alaga igbimọ ọhun, Ọnarebu Ibrahim Akaje, gba awọn ọmọ igbimọ naa lamọran lati fọwọsowọpọ fun iṣẹ idagbasoke. Awọn ọmọ igbimọ ọhun yooku ni Anthony Gana Abu to jẹ akọwe, Senior Ibrahim Sulyman Esq., Arc. Aliyu Muhammed Saifudeen, Arabinrin Florence Oyeyẹmi Ọlasunbọ, ati Mallam Abdulmajeed Abdullahi.Awọn yooku ni Ajeje Oluwaṣeyi Bamidele, Alaaji Saadu Salahudeen, Alakoso fidihẹ fun otẹẹli Kwara, Ọgbẹni Salami Moshood ati Oloye Ọmọgbenle Adeyẹmi.Nigba to n sọrọ, Akaje sọ pe Gomina AbdulRahman AbdulRazaq n fẹ idagbasoke to lọọrin nipa imọ ayelujara, ati pe o n fẹ ki ipinlẹ naa maa lewaju kaakiri agbaye, ko si di ilu t'awọn lagbaye n wa lati dokoowo.


Ọba marun-un gb'ọpa aṣẹ ni Kwara lọjọ kan ṣoṣo

Gbogbo eto lo ti pari bayii fun ijọba ipinlẹ Kwara lati gbe ọpa aṣẹ fun ọba marun-un ọtọọtọ ti awọn araalu f'ọwọ si, l'awọn ilu ti wọn ti fẹẹ j'ọba.Awọn ọba tuntun naa ni: Oniṣapa tiluu Iṣapa, Ọba Oluwagbenga Adefioye n'ọba ibilẹ Ekiti; Olu tiluu Apakere, Ọba Isiaka Ismail Ọderinde;  Alahun tiluu Ahun, Ọba Afeere Idowu Ogunlẹyẹ, to wa n'ijọba ibilẹ Ifẹlodun. Gbogbo awọn ọba wọnyii la gbọ pe ipo kẹrin (4th Class) ni wọn wa.Ọba Fatai Talabi, Aala tiluu Ilala to wa n'ijọba ibilẹ Irẹpọdun ati Ọba Owolabi Kayọde Micheal, Alare tiluu Isare Opin n'ijọba ibilẹ Ekiti. Awọn wọnyi la gbọ pe wọn wa ni ipo kẹta (3rd Class).Gẹgẹ bi atẹjade ti kọmiṣanna feto ijọba ibilẹ ati oye jijẹ n'ipinlẹ naa, Ọnarebu Lafia Aliyu Kora-Sabi fi sita, o ni o ti di dandan lẹyin ọpọ ayẹwo ti wọn ṣe fun awọn ti wọn fẹẹ gbe ọpa aṣẹ fun yii, lati kede wọn gẹgẹ bi ojulowo ọba to tọ s'awọn ipo ọhun.O tẹsiwaju pe Ọjọru, ọjọ keji, oṣu kọkanla, ọdun yii ni ayẹyẹ eto gbigba ọpa aṣẹ ati iwe ẹri naa yoo waye f'awọn ọba to wa ni ipele kẹrin, nigba ti awọn to wa ni ipele kẹta yoo gba ọpa aṣẹ ati iwe ẹri l'ọjọ kẹrin ati ọjọ karun oṣu kọkanla, ọdun yii.


Wahala nla de ba ẹgbẹ oṣelu SDP ni Kwara

Bi iroyin to tẹ AWIKONKO lọwọ laipẹ yii ba fi le jẹ otitọ, a jẹ pe ko daju wi pe ẹgbẹ oṣelu Social Democratic Party, SDP yoo kopa ninu eto idibo to n bọ lọdun 2023 nipinlẹ Kwara. Ohun ti a gbọ ni pe awọn adari ẹgbẹ naa ko fi orukọ awọn to n gbero lati dije ninu eto idibo abẹle ti wọn ṣe kọja lọ si ajọ eleto idibo, iyẹn INEC ni ibamu pẹlu ofin. Ajọ INEC ninu ofin ti wọn gbe jade, ni wọn ti jẹ ko di mimọ pe ẹgbẹ gbọdọ fi orukọ awọn to fẹẹ kopa ninu eto idibo abẹle ranṣẹ si wọn ni ọgbọn ọjọ, ṣaaju akoko idibo abẹle naa. Ohun ti a gbọ ni pe ẹgbẹ oṣelu SDP n'ipinlẹ Kwara ko fi orukọ awọn ondije s'ipo lẹgbẹ naa ranṣẹ si ajọ INEC laaarin asiko naa, eyi ti wọn lo ṣee ṣe ki ajọ eleto idibo ja wọn danu kuro ninu eto idibo to n bọ.Ẹnikan to sunmọ ẹgbẹ naa, ẹni to ni ka fi orukọ bo oun laṣiri ti jẹ ko di mimọ pe awọn adari ẹgbẹ naa ti sare lọ siluu Abuja lati lọ ṣalaye idi ti wọn ko ṣe tete fi orukọ ranṣẹ. Ẹni naa tun fi ye wa pe, kii ṣe ipinlẹ Kwara nikan ni ọrọ yii kan, wọn ni awọn alakoso ẹgbẹ naa lapapọ ko tii fi orukọ awọn oludije s'ipo oṣelu lẹgbẹ naa ranṣẹ si ajọ INEC titi di asiko ti a pari akojọpọ iroyijn yii, eyi to ṣee ṣe ki wọn ma le kopa ninu eto idibo to n bọ lọna.Koda, a gbọ pe awọn alaṣẹ naa ti n gbiyanju lati yi ọjọ pada lori awọn fọọmu wọn, bo tilẹ jẹ pe a ko le f'idi rẹ mulẹ.


Ijọba Kwara fi itan tuntun balẹ, wọn ko ọgọsan akẹkọọ lọ sile ẹkọ wọn lọfẹ

Ko din ni ọgọsan akẹkọọ ile ẹkọ fasiti ti ijọba ipinlẹ Kwara ti da pada si ile ẹkọ wọn lọfẹẹ, léyin ti ajọ ASUU kede wi pe ki iṣẹ bẹre pada. Gbobo awọn akẹkọọ ti wọn jẹ ọmọ bibi ipinlẹ Kwara, ti wọn n kẹkọọ ni ariwa orileede yii la gbọ pe ijọba gbe awọn bọọsi bọginni-bọginni kalẹ lati fi ko gbogbo wọn pada sile ẹkọ. Igba akọkọ ree ninu itan ti ijọba maa gbe iru igbesẹ bayii, eyi to mu k'awọn araalu, paapaa awọn ọdọ maa gbe oṣuba kare fun Gomina AbdulRahman AbdulRazaq. Bọọs nla-nla elero mejidinlogun ti ko din ni aadọta la gbọ pe ijóba Kwara ṣeto rẹ lati da gbgbo awọn akẹkọọ pada sile ẹkọ wọn ni Ariwa ilẹ Naijiria, iyẹn lonii, ọjọ Aje, Mọnde.Nigba to n sọrọ, Kọmiṣanna fọọ eto ẹkọ agba, Ọmọwe Alabi Afees Abọlọrẹ ṣalaye pe lati le ṣe iranwọ f'awọn obi kaakiri ipinlẹ naa, lo fa a ti ijọba fi gbe iranwọ dide fun gbogbo akẹkọọ wọnyi.


Ipo Ọba Orile-Ilawọ: Awọn araalu parọwa si Ogunsanya lati gba kamu, ko si ye e fapajanu kaakiri mọ

Pupọ ninu awọn ara ati olugbe ipinlẹ Ogun ni wọn ti parọwa si ọkan lara awọn oludije s'ipo ọba ilu Orile-Ilawọ to wa n'ijọba ibilẹ Ọdẹda ipinlẹ Ogun, Lawrence Ogunsanya lati gba kamu, ko si lọ f'ọkan ara rẹ balẹ, ati pe ko fọwọsowọpọ pẹlu ẹni ti ijọba fa kalẹ, ki idagbasoke le de ba ilu naa.Ori redio Splash FM to wa ni Abiọla Way niluu Abẹokuta, ipinlẹ naa l'awọn araalu ti gba ọkunrin naa lamọran lati fi ẹdọ lori orooro lori ipo to n du naa, iyẹn lori eto ti wọn pe ni 'Oju Abẹ', nibi ti Ogunsanya ti lọ fi ẹdun ọkan rẹ han.Ṣaaju asiko naa, Ogunsanya fẹsun kan ijọba ibilẹ Ọdẹda wi pe awọn ni wọn ṣe magomago lori bi wọn ṣe kede Oluṣẹgun Alexander MacGregor gẹgẹ bi ẹni to jawe olubori ninu eto idibo to waye niluu Ẹlẹgunmẹfa to jẹ orile ilu Ilawọ.Alaga ijọba ibilẹ Ọdẹda, Ọnarebu Arabinrin Fọlaṣade Adeyẹmọ, nigba toun naa n tako ẹsun ti Ogunsanya fi kan an, o ṣalaye pe gbogbo igbesẹ t'awọn gbe lori eto idibo to gbe MacGregor wọle gẹgẹ bi ọba, lo lọ nibamu pẹlu ofin oye jijẹ, ati pe awọn gba aṣẹ ati itọni lọwọ ileeṣẹ to n ri sọrọ ijọba ibilẹ ati oye jijẹ nipinlẹ naa ni. O jẹ ko di mimọ pe bi Oluwo ilu Ilawọ ko ṣe si nibi eto idibo naa ko ni nnkan ṣe pẹlu ilana ti wọn fi yan ọba, nitori pe gbogbo oloye ti wọn yan lati rọpo awọn afọbajẹ, iyẹn Warrant Chiefs, ko si olori kankan laaarin wọn. Bakan naa, Oluwo ilu Orile-Ilawọ, Oloye Oluwọle Dosunmu ninu ọrọ rẹ sọ pe bo tilẹ jẹ pe oun ko si nibi ti wọn ti ṣeto idibo naa, nitori pe oun ko mọ pe asiko ti to, o ni oun ti kamu lori ẹni ti wọn fa kalẹ fun ipo ọba. Oloye Dosunmu ninu ọrọ rẹ sọ pe "Mi o ni ẹni ti mo n ṣatilẹyin fun ninu awọn marun-un to gba fọọmu lati du ipo ọba ṣugbọn. To ba jẹ pe MacGregor naa ni wọn fa kalẹ, mo fara mọ ọn." Pupọ awọn araalu to pe sori eto naa ni wọn sọ pe ki Ogunsanya lọ ṣe suuru, nitori pe bi aigbọra ẹni ye lohun to n fa wahala to wa nilẹ naa, ati pe to ba le ṣe suuru daadaa, awọn oloye yoo jokoo lati ṣeto bi wọn yoo ṣe maa yan ọba ninu idile kọọkan ninu eto ọba jijẹ.


Ijọba ni lati san owo 'gba ma binu' fun wa lori awọn ohun ọsin ti a padanu lọdun 2022 - PAN

Ẹgbẹ awọn olohun ọsin kaakiri orileede Naijiria, iyẹn Poultry Association of Nigeria, PAN ti rawọ ẹbẹ s'ijọba orileede yii lati san owo 'gba ma binu' fun lori awọn ohun ọsin ti wọn padanu lọdun 2022 to n kasẹ wọle yii.Awọn adari ẹgbẹ naa ni wọn fi erongba wọn han nibi ipagọ ọlọdọọdun wọn ti wọn pe ni Nigerian Poultry Show (NPS 2022), eyi ti wọn pe akori rẹ ni "Sustaining The Nigerian Poultry Industry Amidst Global Economic Crisis", lo waye niluu Abẹokuta, ipinlẹ Ogun l'ọjọ Iṣẹgun, Tusidee to kọja yii.Nibẹ ni wọn ti jẹ ko di mimọ pe kolonka lawọn ohun ọsin ti wọn padanu lọdun 2022 ti a wa yii, nitori aarun onigba rẹpẹtẹ, iyẹn 'Birds Flu' to kọlu awọn nnkan ọsin wọn.Alakoso ẹgbẹ naa l'ẹkun Iwọ Oorun orileede yii, Gideon Olulẹyẹ lo sọrọ naa sita lakoko to n b'awọn ọmọ ẹgbẹ naa sọrọ nipa awọn iṣoro ti wọn koju lọdun 2022.Nibẹ lo ti jẹ ko di mimọ pe ajalu nla lo kọlu awọn ohun ọsin wọn nigba ti aarun to pe ni Avian Influenza, eyi ti wọn tun n pe ni Birds Flu wọle tọ wọn lọ.Eto naa ni wọn n ṣe lọdọọdun naa, lati ṣagbeyẹwo awọn iṣoro to n koju wọn, ọna abayọ ati paapaa bi okoowo wọn yoo ṣe maa lọ siwaju sii. Yatọ si ẹran, awọn ohun ọsin bii adiẹ lo tun ni ohun elo aṣaraloore ti a mọ si Protein lara, to si dara pupọ fun jijẹ.Nigba to n kọminu lori ọṣẹ ti ajakalẹ aarun korona ṣe fun wọn, eyi to jẹ ki wọn padanu rẹpẹtẹ, o ni bi ijọba apapọ ba le san owo gba ma binu f'awọn, eyi yoo jẹ ki wọn mọ pe ijọba n ṣe iranlọwọ to yẹ fun eto aabo wọn.Bakan naa lo jẹ ko di mimọ pe eeyan ti ko din ni miliọnu marundinlọgbọn  ni iṣẹ agbẹ olohun ọsin ti pese iṣẹ fun kaakiri Naijiria.